Diari Oficial de la Generalitat Valenciana


Sumari del DOGV 2525, del 08-06-1995 (1995/835004)

ORDRE de 18 de maig de 1995, de la Conselleria d'Educació i Ciència, per la qual es convoquen diferents tipus d'ajudes i beques en el marc del Pla Valencià de Ciència i Tecnologia.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/18/(3)/dof/vci/html**

### Dades del document

Número de DOGV
:   2525

Data del DOGV
:   08-06-1995

Secció del DOGV
:   DISPOSICIONS GENERALS

Número del document
:   1995/835004


Data del document
:   18-05-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 18 de maig de 1995, de la Conselleria d'Educació i Ciència, per la qual es convoquen diferents tipus d'ajudes i beques en el marc del Pla Valencià de Ciència i Tecnologia.   
El Pla Valencià de Ciència i Tecnologia (PVCIT), el text bàsic del qual fou aprovat pel Govern valencià en la reunió del dia 13 de setembre de 1994, estableix un conjunt de mesures per al foment, la coordinació, el desplegament pràctic i el seguiment de les activitats de I+D en el sistema valencià ciència-tecnologia-societat. Aquest està concebut com a mecanisme bàsic per mitjà del qual s'han d'atendre en matèria d'investigació, desplegament i innovació, les prioritats previstes en les línies fonamentals de l'estratègia de desenvolupament regional establertes en el Programa Econòmic Valencià 3 (1994-1999); el PVCIT fa especial esment en l'optimització en l'assignació dels recursos destinats a aquestes activitats, impulsant, fonamentalment, les que la seua finalitat siga satisfer les demandes que es formulen directament des de l'entorn sòcio-econòmic valencià. Per a fer possible l'obtenció dels seus objectius en aquest horitzó plurianual, el PVCIT planteja al mateix temps la necessitat d'incrementar significativament el grau de coordinació de les polítiques educativa, científica i tecnològica pròpies, i facilitarà quan hi corresponga la seua connexió natural amb les definides en els àmbits estatal i de la Unió Europea.  
El Pla Valencià de Ciència i Tecnologia ha d'integrar, per tant, progressivament totes les actuacions de la Generalitat Valenciana en matèria de I+D. Per a això, sense perjudici de la priorització de les demandes formulades des dels sectors productius, els seus instruments d'actuació han de ser el suficientment flexibles per a poder atendre necessitats de totes les àrees de coneixement. És a dir, es tracta de proporcionar un cobriment d'intensitat variable a tot el sistema valencià de I+D, amb prioritats definides des de la demanda. És per això pel que el PVCIT s'estructura en plans sectorials, adreçats a àrees específiques -de manera que, d'acord amb les peculiaritats, es puguen definir actuacions vinculades a la realitat de cada sector-, sense detriment de les accions horitzontals, que s'estenen al conjunt del sistema valencià de I+D. Al mateix temps, el PVCIT estableix les accions especials com a mecanisme d'actuació ad hoc per a atendre necessitats concretes en aquesta matèria, atesa la impossibilitat que els plans sectorials i horitzontals puguen englobar, en els programes previstos en la seua planificació inicial, tota la casuística associada a les activitats de I+D.  
Atenent les característiques del sistema productiu valencià, i sense oblidar com a referència l'existència dels Programes del Pla Nacional de I+D, el PVCIT defineix els següents plans sectorials: agroalimentari, recursos naturals i turisme, ciències de la natura i tecnologies industrials, estudis econòmiques i socials, i ciència de la vida i de la salut. Com a plans horitzontals, el PVCIT inclou el Pla Tecnològic i el Pla de Recursos Complementaris per a la Investigació.  
Dins de l'objectiu d'integrar progressivament totes les actuacions de la Generalitat Valenciana en matèria de I+D, el PVCIT ha d'aconseguir la seua vigència plena durant el període 1996-1999, coincidint també així en el temps amb l'entrada en vigor de la tercera fase del Pla Nacional de I+D. En aquest sentit, cal destacar que les convocatòries corresponents a l'exercici de 1995 de les accions incloses en el Pla Tecnològic -instrument fonamental en la política de suport a les activitats de I+D desplegades per les empreses- han estat regulades amb anterioritat, per la qual cosa tot el que ve després s'ha d'entendre, pel que afecta a la present anualitat, referit als restants plans del PVCIT.  
Així, les mesures plantejades per a 1995 en el marc del PVCIT s'articulen al voltant de dos eixos principals, avançar en la capitalització del sistema tant en recursos humans en infraestructures científiques i tecnològiques, tendent genèricament a incrementar selectivament els recursos humans i materials dedicats a activitats de I+D. En aquest context, i en el marc del Programa Operatiu de la Comunitat Valenciana 1994-1999, s'ha planificat una política d'inversions per a la racionalització i optimització d'infraestructures i grans equipaments científics a la Comunitat Valenciana, planificació que és objecte de regulació a banda. En paral.lel i constituent la finalitat de la present ordre, es tracta no sols de mantenir sinó també d'ampliar i diversificar les convocatòries públiques d'ajudes en concurs competitiu -que fins ara s'havien establert dins del Pla de Foment de la Investigació Científica i tècnica a la Comunitat Valenciana- destinades al finançament de projectes d'investigació científica i desplegament tecnològic, a l'adquisició d'equipament d'infraestructura per a grups d'investigació i a la formació, perfeccionament i mobilitat de professors i investigadors.  
Per tot això, i a fi d'afavorir les finalitats indicades, es convoquen els diferents tipus d'ajudes i bequen que es relacionen tot seguit i que es regiran per les normes específiques contingudes en els corresponents annexos d'aquesta ordre i, en allò que les siga d'aplicació, s'ajustaran al que disposa:  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.  
La Llei 14/1994, de 31 de desembre, de Pressupostos de la Generalitat Valenciana per a l'any 1995.  
El Decret 108/1992 del Govern valencià, de 6 de juliol, pel qual es regula la concessió de beques.  
El Decret 10/1995, del Govern valencià, de 10 de gener, pel qual es crea la Comissió Gestoria del Pla Valencià de Ciència i Tecnologia.  
En virtut d'això, i en ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern valencià.  
ORDENE:  
Primer  
1. Es convoquen ajudes i beques dels Programes del Pla Valencià de Ciència i Tecnologia (PVCIT), que tot seguit es relacionen i s'aproven les bases per les quals es regiran, que s'inclouen com annexos I a X de la present ordre.  
I  
Programa d'Equipament d'Infraestructura  
 per a Grups d'Investigació  
Ajudes financeres destinades a l'adquisició d'equipament científico-tècnic, adreçades específicament a grups d'investigació dels departaments i instituts de les universitats, de centres d'investigació del CSIC i d'altres entitats d'investigació públiques o privades amb personalitat jurídica pròpia, que no tinguen afany de lucre i estiguen radicats, en tots els casos, a la Comunitat Valenciana. Aquest Programa està inclòs en tots els plans sectorials del PVCIT (Annex I).  
II  
Programa de Projectes d'Investigació Científica  
 i Desplegament Tecnològic Generalitat Valenciana  
Ajudes destinades a la realització de projectes d'investigació científica i desplegament tecnològic. Aquestes ajudes estan adreçades a investigadors de les universitats, dels centres del CSIC i d'altres entitats d'investigació públiques o privades amb personalitat jurídica pròpia que no tinguen finalitat lucrativa i estiguen radicades, en tots el casos, a la Comunitat Valenciana.  
El Programa comprén diferents tipus d'Accions que s'inclouen en el Pla Horitzontal de Recursos Complementaris per a la Investigació o en els plans sectorials que ho especifiquen.  
Les ajudes que es convoquen es referiran als següents tipus d'Accions (Annex II):  
- Ajudes (pròrrogues), si escau, per a la realització de Projectes d'Investigació Científica i Desplegament Tecnològic Generalitat Valenciana aprovats per raó de convocatòries anteriors.  
- Ajudes per a la realització de nous Projectes d'Investigació Científica i Desplegament Tecnològic Generalitat Valenciana, dins dels plans sectorials d'Estudis Econòmics i Socials de Recursos Naturals i Turisme (subsector Turisme).  
- Ajudes per a la realització de Projectes d'Investigació Científica i Desplegament Tecnològic Generalitat Valenciana per a Grups d'Investigació Emergents, dins del Pla Horitzontal de Recursos Complementaris per a la Investigació.  
- Ajudes per a la realització de Projectes Coordinats d'Investigació Científica i Desplegament Tecnològic Generalitat Valenciana per a Grups d'Investigació Consolidats actuant en diferents àrees científico-tècniques, dins del Pla Horitzontal de Recursos Complementaris per a la Investigació.  
III  
Programa de Difusió de Resultats de la Investigació  
Ajudes destinades a la realització de projectes conduents a la difusió dels resultats de la investigació.  
Aquest Programa comprén dos tipus d'Accions que s'inclouen en el Pla Horitzontal de Recursos Complementaris per a la Investigació.  
Les ajudes que es convoquen es referiran als següents tipus d'Accions (Annex III):  
- Ajudes per a la realització de Projectes destinats al Desplegament de Mòduls Educatius.  
- Ajudes per a la realització de Projectes destinats a la Difusió i Transferència dels Resultats de la Investigació.  
IV  
Programa d'Ajudes i Beques per a la formació,  
el Perfeccionament i la Mobilitat  
del personal docent i/o investigador  
Aquest Programa comprén distints tipus d'Accions que s'inclouen en el Pla Horitzontal de Recursos Complementaris per a la Investigació o en els diferents plans sectorials.  
Les ajudes i beques que es convoquen es referiran als tipus d'accions següents:  
- Beques pre-doctorals per a la formació de personal investigador, dins dels plans sectorials (annex IV).  
- Beques postdoctorals per a estades a Espanya i a l'estranger de professors i investigadors de les universitats i altres centres d'investigació, dins del Pla Horitzontal de recursos Complementaris per a la Investigació (Annex V).  
- Beques per a la formació de personal de suport tècnic a la investigació, dins del Pla Horitzontal de Recursos Complementaris per a la Investigació (annex VI).  
- Ajudes per a estades d'investigadors convidats en universitats i altres centres d'investigació de la Comunitat Valenciana, dins del Pla Horitzontal de Recursos Complementaris per a la Investigació (annex VII).  
- Borses de viatge per a la preparació de projectes de la Unió Europea i per a l'assistència a Congressos, Jornades i Reunions de caràcter científic i tecnològic, dins del Pla Horitzontal de Recursos Complementaris per a la Investigació (annex VIII).  
- Ajudes per a l'organització de Congressos, Jornades i Reunions de caràcter científic i tecnològic, dins del Pla Horitzontal de Recursos Complementaris per a la Investigació (annex IX).  
- Subprograma Iberoamericà de Foment de la Investigació Científica i Tècnica, dins dels plans sectorials i del Pla Horitzontal de Recursos Complementaris per a la investigació (annex X).  
2. Així mateix es fan públiques les àrees temàtiques que s'inclouen en cada un dels distints plans sectorials del Pla Valencià de Ciència i Tecnologia (annex XI).  
Segon  
Aquesta convocatòria recull, en general, accions a desplegar durant el curs acadèmic 1995-1996. Les beques i ajudes que es concedisquen per raó de la present convocatòria s'entendran referides a les activitats que es desenvolupen en l'any natural 1995.  
La possibilitat de realització d'aquestes en anys successius, o de la pròrroga de les ja concedides, quan així ho establisca en les bases de la convocatòria, queda condicionada a l'aprovació dels crèdits i fins el seu límit, que, per a cada exercici, es consignen amb aquesta finalitat en els pressupostos de la Generalitat Valenciana.  
Tercer  
Les beques i ajudes relacionades en l'apartat primer seran sufragades amb càrrec a la línia de subvenció 403/000395, Programa 542,10 Pla Valencià de Ciència i Tecnologia, dels pressupostos de la Generalitat Valenciana per a 1995, per una quantitat global màxima de 303.083.733 pessetes. El pagament d'assegurances mèdiques i d'accident s'efectuarà amb càrrec al Capítol II de l'esmentat Programa 542,10 del Pressupost de 1995 per una quantitat global de 29.861.150 de pessetes. Totes les ajudes referides a l'adquisició d'equipament d'infraestructura seran sufragades amb càrrec a la línia de subvenció 701/000/95, Programa 542,10, del pressupost de l'any 1995, per una quantitat global màxima de 107.406.541 pessetes.  
Quart  
1. La selecció de beneficiaris de les diferents beques i ajudes previstes en aquesta convocatòria, així com la seua renovació, quan calga, serà realitzada a proposta de la Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnologia de la Generalitat Valenciana, per Resolució del director general d'Ensenyaments Universitaris i Investigació per delegació de l'Honorable Sr. Conseller d'Educació i Ciència.  
2. Amb aquesta finalitat, i segons el calendari que es preveu en els corresponents a annexos a aquesta Ordre, el director general d'Ensenyaments Universitaris i Investigació resoldrà i publicarà la relació d'ajudes que s'adjudiquen, amb indicació de la quantia i durada. En el cas de que l'òrgan competent no dicte la Resolució en els mencionats terminis es podrà considerar desestimada la sol.licitud per silenci administratiu.  
3. Les resolucions així dictades seran publicades al Diari Oficial de la Generalitat Valenciana. Les resolucions de concessió o denegació seran exposades en els taulers d'anuncis de la Conselleria d'Educació i Ciència, avinguda de Campanar, 32, València-46306, i en els vice-rectorats d'Investigació de cada una de les universitats de la Comunitat Valenciana.  
DISPOSICIONS FINALS  
Primera  
S'autoritza el director general d'Ensenyaments Universitaris i Investigació, a dictar, dins de l'àmbit de les seues competències, les resolucions necessàries per a l'aplicació i el desplegament de la present Ordre.  
Segona  
La present Ordre entrarà en vigor al dia següent de la seua publicació al Diari Oficial de la Generalitat Valenciana.  
Contra aquesta Ordre, que posa fi a la via administrativa, es podrà interposar, prèvia comunicació al conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats des del dia següent de la seua publicació, d'acord amb el que estableix l'article 110 de la Llei 30/1992, de 26 de novembre, de règim Jurídic de les Administracions Públiques i del Procediment Administratiu Comú i en els articules 57 i 58 de la Llei de la Jurisdicció Contenciós Administratiu. Tot això sense perjudici que s'interpose qualsevol altre que es considere escaient.  
València, 18 de maig de 1995  
El conseller d'Educació i Ciència,   
JOAN ROMERO I GONZáLEZ  
ANNEX I  
Programa d'equipament d'infrastructura  
per a grups d'investigació  
Bases de la convocatòria de concessió d'ajudes financeres per a adquisició d'infraestructures de caràcter científico-tècnico  
1. Finalitat de la convocatòria  
1.1 L'objecte de la present convocatòria és la concessió d'ajudes financeres, destinades a l'adquisició de l'equipament científico-tècnic necessari per al desplegament d'activitats d'investigació i desplegament tecnològic que s'incloguen en els plans sectorials del PVCIT i que estiguen actualment en curs en les universitats, centres d'investigació del CSIC i d'altres entitats d'investigació públiques o privades amb personalitat jurídica pròpia, que no tinguen finalitat de lucre, i que estiguen radicades, en tots els casos, a la Comunitat Valenciana.  
1.2 Les dotacions es destinaran necessàriament a l'adquisició d'equips que s'ajusten a alguna de les modalitats següents:  
a) Adquisició de nou equipament científic (material inventariable), necessari per al desenvolupament de les investigacions, preferentment d'ús compartit per diferents grups.  
b) Modernització i millora de prestacions de grans instruments ja en ús.  
c) Adquisició de fons bibliogràfics específics relatius a investigacions programades. Especialment col.leccions de revistes per a completar sèries existents en biblioteques generals d'investigació i la continuïtat de subscripció de les quals haurà de garantir l'entitat beneficiària, ja que no es considera en cap cas la subvenció per a la subscripció a publicacions periòdiques.  
Les sol.licituds corresponents a la modalitat c) seran tingudes en compte, particularment, quan estiguen referides al Pla Sectorial d'Estudis Econòmics i Socials.  
Els equips sol.licitats podran ser cofinançats per altres institucions públiques o privades.  
1.3 En cap cas podran formular-se peticions referides a obres de remodelació, condicionament, millora o establiment de noves instal-lacions ni a l'adquisició d'equipament informàtic de gestió administrativa.  
1.4 Les ajudes es destinaran a l'adquisició d'equips el cost unitari del qual ultrapasse els tres milions de pessetes, tret del cas que s'entenga referides al Pla Sectorial d'Estudis Econòmics i Socials, a on la quantia mínima serà d'un milió cinc-centes mil pessetes. S'exceptuen d'aquestes limitacions les ajudes referides a la modalitat c).  
1.5. Les ajudes concedides per raó d'aquesta convocatòria podran finançar totalment o parcialment el pressupost presentat i el seu import no podrà en cap cas ser de tal quantia que, aïlladament o en concurrència amb d'altres subvencions, supere el cost de la inversió planificada pel sol.licitant. El seu import es determinarà en cada cas d'acord amb els criteris d'avaluació i de les disponibilitats pressupostàries i serà lliurat per endavant en la seua totalitat a favor de les entitats beneficiàries per a la inclusió en els seus pressupostos.  
2. Coordinació de convocatòries  
2.1 A l'efecte d'una millor utilització dels fons públics i de la coordinació amb l'Administració General de l'Estat, el director general d'Ensenyaments Universitaris i Investigació traslladarà les peticions rebudes als organismes corresponents de l'Administració General de l'Estat per a la seua incorporació a les convocatòries de contingut anàleg realitzats per aquesta.  
Les peticions traslladades seran les referides a las modalitats a) i b) quan el seu cost unitari supere la quantitat de 66.018.006 pessetes.  
2.2 Paral.lelament incorporarà a aquesta convocatòria les peticions rebudes en convocatòries anàlogues de l'administració general de l'estat, quan li siguen trameses pels òrgans convocants.  
3. Sol.licitants i beneficiaris  
3.1 Podran presentar sol.licituds, les universitats, centres d'investigació del CSIC o altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat lucrativa, radicades, en tots els casos, a la Comunitat Valenciana i com investigadors responsables dels equips científico-tècnics, les persones físiques amb plena capacitat investigadora vinculades per relació funcionarial o laboral amb les esmentades entitats.  
3.2 Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3.3 El material científico-tècnic adquirit per raó d'aquesta convocatòria -necessàriament durant els primers nou mesos comptats a partir de la data de la publicació de la resolució de beneficiaris d'aquestes ajudes al Diari Oficial de la Generalitat Valenciana- serà propietat de la universitat o del centre d'investigació corresponent, i s'haurà d'incloure en l'inventari general i fent constar-hi que la seua adquisició ha estat subvencionada per la Conselleria d'Educació i Ciència en el marc del Pla Valencià de Ciència i Tecnologia.  
3.4 Les entitats beneficiàries assumeixen les obligacions que per als perceptors d'aquestes ajudes i subvencions s'estableixen en l'apartat vuité d'aquestes bases.  
4. Formalització de les sol.licituds  
4.1 Requisits de la sol.licitud  
a) Les sol.licituds l'investigador responsable de les quals estiga adscrit a un departament o institut universitari hauran de ser autoritzades pel rector de la universitat corresponent.  
Cada universitat trametrà al Servei de Política Científica de la Direcció General d'Ensenyaments Universitaris i Investigació una relació de totes les propostes rebudes, segons el que estableixen els respectius estatuts, i a través del corresponent Consell Social. La proposta haurà d'estar acompanyada de l'informe del Consell Social i de l'inventari complet de l'equipament científic de la universitat, segons el que indica l'apartat deu d'aquestes bases.  
b) Les sol.licituds els investigadors responsables de les quals estiguen adscrits a centres no universitaris hauran de ser trameses pels presidents o els seus directors, amb el vist-i-plau dels representants legals de les institucions o organismes a què fa referència l'apartat tercer d'aquestes bases.  
4.2 Les sol.licituds, adreçades al director general d'Ensenyaments Universitaris i Investigació, es presentaran en el Registre General de la Conselleria d'Educació i Ciència, avinguda de Campanar, 32, València-46649. La presentació de les sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
4.3 Els models d'impresos normalitzats es podran obtenir en l'oficina d'informació de la Conselleria d'Educació i Ciència, avinguda de Campanar, 32, València-46932 , en els vice-rectorats d'Investigació de les universitats públiques valencianes i en la delegació del CSIC per a la Comunitat Valenciana.  
4.4 Els impresos de sol.licitud, que es presentaran en tres exemplars, hi hauran d'incloure la documentació següent:  
a) Sol.licitud d'ajuda per a infraestructura científico-tècnica, que atendrà tots els extrems inclosos en l'imprés normalitzat corresponent, amb les firmes de l'investigador responsable, dels investigadors de suport i del representant legal de l'entitat a què estiga adscrit.  
b) Certificació de la universitat o centre d'investigació corresponent sobre l'existència o absència d'equips iguals o de característiques similars als sol.licitats en els respectius centres o universitats.  
c) Currículum de cada un dels investigadors que donen suport a la sol.licitud, segons l'imprés normalitzat o adaptació informàtica amb idèntica estructura i contingut.  
d) Pressupostos contrastats, o factures proforma, on es detallen les especificacions tècniques i el preu, IVA inclòs, de l'equip que se sol.licita.  
e) Projecte de reglament d'usuaris de l'equip sol.licitat.  
f) Document on es reflectisca de forma fefaent el compromís formal de cofinançament, cas que aquest existisca.  
L'investigador responsable especificarà en la sol.licitud el corresponent Pla Sectorial en què s'hi inclou. No obstant això, la Comissió Gestora del PVCIT tindrà plena capacitat per a la reassignació de les propostes entre els diferents Plans, atenent les característiques de les sol.licituds, prèvia audiència a l'interessat.  
4.5 Les sol.licituds hauran de tenir el suport d'almenys quatre investigadors amb plena capacitat d'investigació i de competència reconeguda (avalats pel finançament previ de projectes o contractes d'investigació o per una obra científica reconeguda) que justifiquen necessitats d'equipament comuns i estiguen adscrits als ens als quals es refereix l'apartat tercer de les presents bases. Tindran preferència les sol.licituds que tinguen un caràcter clarament multidisciplina i/o interuniversitari o intercentres i siguen formulades per investigadors principals de projectes d'investigació en vigor de convocatòries públiques que tinguen característiques homologables a les dels projectes d'investigació convocats per la Generalitat Valenciana.  
4.6 En cap cas podrà aparéixer el mateix investigador com a peticionari en més d'una sol.licitud d'aquesta convocatòria o de convocatòries anàlogues de l'Administració General de l'Estat, bé com a investigador responsable o bé com a investigador de suport. Cas d'existir més d'una sol.licitud es considerarà com a vàlida la que determinen de comú acord les administracions convocants.  
4.7 Els sol.licitants accepten que la concessió de l'ajuda puga tramitar-se de la manera prevista en l'apartat segon de les presents bases.  
4.8 Si la documentació aportada fos incompleta o no reunira els requisits exigits en les presents bases, l'investigador responsable serà requerit perquè, en el termini de deu dies, complete la documentació o subsane la falta, amb l'advertència que, si no ho fa, s'arxivarà la sol.licitud de subvenció sense més tràmit. El mateix termini es concedirà en el supòsit del punt 4.6, a l'efecte que els interessats al.leguen el que consideren oportú, abans que les administracions convocants acorden quina sol.licitud considerar-ne.  
5. Termini de presentació  
El termini de presentació de sol.licituds, serà d'un mes a partir de l'entrada en vigor de la present Ordre.  
6 Avaluació i selecció  
6.1 El procés d'avaluació s'efectuarà atenent els criteris següents:  
a) La incidència que en la investigació i el desplegament científic i tècnic de la Comunitat Valenciana puga tenir la disponibilitat dels equips de què es tracte, així com l'impacte sòcio-econòmic a la Comunitat Valenciana dels programes d'investigació a desplegar-hi.  
b) La qualitat científico-tècnica dels investigadors que donen suport a la sol.licitud i la trajectòria comú d'aquests, avalada pel finançament de projectes i contractes d'investigació.  
c) L'adequació dels recursos financers previstos als objectius que es proposen, sent un factor de preferència el cofinançament acreditat de l'entitat sol.licitant o d'altres entitats públiques o privades. Les sol.licituds l'import de les quals supere clarament el cost real de la inversió necessària seran desestimades, exigint-se, per tant, congruència pressupostària.  
d) L'adequació de l'equip sol.licitat a les investigacions ja iniciades o projectades.  
e) Que l'equip sol.licitat siga, preferentment, d'ús conjunt per diferents grups d'investigadors, departaments, instituts o centres d'investigació, així com la possibilitat explicitada i justificada de servei als sectors sòcio-econòmics interessats.  
f) Que la seua adquisició no supose duplicitat injustificada respecte dels mitjans ja existents a la Comunitat Valenciana.  
g) Viabilitat de la proposta plantejada, prestant especial atenció a l'experiència dels investigadors en l'ús de l'equip sol.licitat o anàleg.  
 La valoració dels criteris b) i g) es farà mitjançant un procés que s'encarregarà a avaluadors externs, de l'Agència Nacional d'Avaluació i Prospectiva. La valoració de la resta dels criteris expressats en aquest punt, que serà realitzada per la Comissió Gestora del Pla, requerirà informe del Consell de Política Científica i Tecnològica de la Generalitat Valenciana, que podrà demanar qualsevol assessorament que conduïsca a una encertada proposta de distribució dels fons dedicats a aquesta convocatòria.  
6.2 Atesa l'avaluació de les sol.licituds, la proposta de selecció de beneficiaris serà realitzada per la Comissió Gestora del Pla Valencià de Ciència i Tecnologia.  
7. Resolució  
7.1 La concessió o denegació de les sol.licituds es farà, en aplicació dels criteris establerts en les presents bases i d'altres disposicions concordants.  
7.2 No ajustar-se als termes de la convocatòria, així com l'ocultació de dades, l'alteració o qualsevol manipulació de la informació sol.licitada serà causa de desestimació de la proposta, sense perjudici d'altres accions a què, si s'escau. pertocara d'acord amb la legislació vigent.  
7.3. La resolució s'haurà de dictar durant el quart trimestre del present exercici de 1995.  
8. Obligacions  
8.1 L'acceptació de les ajudes per part dels adjudicataris implica la subjecció a les obligacions generals derivades de la normativa vigents sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.  
8.2. Els beneficiaris de les ajudes per a equipament d'infraestructura científico-tècnica estaran obligats a adquirir i instal.lar l'equipament objecte de l'ajuda en el termini previst en el punt 3.3 d'aquestes bases. Sense perjudici de les altres normes vigents sobre això, i de les especificades en les presents bases, per a justificar l'ús de les ajudes o subvencions concedides, els beneficiaris presentaran en el Servei de Política Científica de la Direcció General d'Ensenyaments Universitaris i Investigació tots els justificants de despesa i la corresponent acta de recepció que acredite el bon funcionament dels equips adquirits. Cas contrari, el beneficiari haurà de tornar l'import de l'ajuda. així mateix, quan pel pagament d'altres subvencions es cobrira l'import parcial o total de la despesa que suposa l'equipament, s'estarà obligat a la devolució de la resta, o del total, respectivament, de l'ajuda concedida.  
8.3 A més de les obligacions de justificació previstes en el present apartat i en la resta de normatives sobre ajudes i subvencions públiques, l'ús de la subvenció concedida que es realitzarà d'acord amb les normes generals que regulen les despeses de les entitats beneficiàries i, si s'escau, d'acord amb les directrius de la Comissió Gestora del Pla es justificarà mitjançant l'acompliment de les normes que sobre el seu seguiment científico-tècnic estableix l'apartat 9 de les presents bases.  
8.4 L'equipament adquirit amb càrrec a la present convocatòria romandrà en propietat de les entitats beneficiàries, que es comprometen a proveir la infraestructura material i humana necessària per a la instal.lació i el seu correcte funcionament, així com acomplir amb el que estableix el corresponent reglament d'usuaris, que haurà de facilitar l'accés a l'equipament a d'altres membres de la comunitat científica.  
8.5 Els beneficiaris hauran de fer constar en les memòries anuals que es redacten, així com en els treballs realitzats amb els equipaments subvencionats, el patrocini de la Conselleria d'Educació i Ciència en el marc del Pla Valencià de Ciència i Tecnologia.  
8.6 La universitat o centre receptor haurà d'acreditar, si s'escau, prèviament el cobrament de les ajudes, que es troben al corrent de les seues obligacions tributàries i de la Seguretat Social, d'acord amb l'article 47.7 de la Llei d'Hisenda Pública de la Generalitat Valenciana. A més, quan els beneficiaris siguen entitats privades, la garantia que s'exigirà en la resolució d'adjudicació serà un aval bancari.  
9. Seguiment  
9.1 El seguiment científico-tècnic de les ajudes concedides és competència de la Comissió Gestora del Pla Valencià de Ciència i Tecnologia, que establirà els procediments adequats per a això i podrà designar també els òrgans o comissions que considere escaient per a fer-ho.  
9.2 Es podrà sol.licitar la presentació de la informació complementària que es considere necessària per al seguiment.  
9.3 Si com a resultat del seguiment s'observara l'incompliment dels objectius previstos o de les obligacions establertes en aquestes bases podran proposar-se les accions legals que calguen.  
9.4 Del resultat del seguiment s'informarà l'entitat beneficiària i l'investigador responsable.  
10. Inventari  
L'actualització de l'inventari d'equipament científic de les universitats i centres d'investigació a què fa referència l'apartat quart d'aquestes bases es confeccionarà incloent-hi les dades següents de cada equip individual:  
Nom de l'equip.  
Marc/Model/Subministrador.  
Departament/Centre/Servei (localitat).  
Any d'adquisició.  
Preu d'adquisició.  
Estat de l'equip (no obsolet/obsolet).  
Possibilitats d'ús (en ús/fora d'ús).  
Camps d'aplicació segons codi UNESCO.  
ANNEX II  
Bases de la convocatòria del Programa de projectes  
d'investigacia científica i desplegament tecnològic  
Generalitat Valenciana  
1. Objecte  
L'objecte de la present convocatòria és contribuir a dinamitzar les activitats d'investigació i desplegament tecnològic en les universitats, centres d'investigació del CSIC i altres entitats d'investigació públiques o privades amb personalitat jurídica pròpia, que no tinguen finalitat lucrativa, i estiguen radicades, en tots els casos, a la Comunitat Valenciana, mitjançant quatre tipus d'accions:  
Acció Tipus A:  
Concessió de noves ajudes (pròrrogues), si escau, per a la realització de Projectes d'Investigació Científica i Desplegament Tecnològic Generalitat Valenciana aprovats per raó de convocatòries anteriors.  
Acció Tipus B:  
Concessió d'ajudes per a la realització de nous Projectes d'Investigació Científica i Desplegament Tecnològic Generalitat Valenciana, dins dels plans sectorials d'Estudis Econòmics i Socials i de Recursos Naturals i Turisme (subsector Turisme), en l'àmbit de les àrees temàtiques descrites en l'annex XI a aquesta convocatòria.  
Acció Tipus C:  
Concessió d'ajudes per a la realització de nous Projectes d'Investigació Científica i Desplegament Tecnològic Generalitat Valenciana per a Grups d'Investigació emergents, dins del Pla Horitzontal de Recursos complementaris per a la Investigació. Mitjançant aquesta acció es pretén específicament ajudar la consolidació dels grups d'investigació pre-competitius. Per a això, les ajudes financeres que s'hi estableixen es destinaran al desenvolupament d'un projecte conjunt entre un grup que no estiga aprofitant-se de finançament competitiu (Emergent) i altre grup que ja dispose de l'esmentat finançament. Per a la realització d'aquests projectes, s'eximeixen els membres del grup consolidat (ja finançat) d'incompatibilitats de dedicació respecte a projectes ja en marxa. Als membres del grup pre-competitiu (emergent) se'ls exigeix dedicació completa i una mida mínima de 2,4 EJC.  
Acció Tipus D:  
Concessió d'ajudes per a la realització de nous Projectes Coordinats d'Investigació Científica i Desplegament Tecnològic Generalitat Valenciana per a Grups d'Investigació Consolidats, dins del Pla Horitzontal de Recursos Complementaris per a la Investigació. Mitjançant aquesta acció es pretén específicament afavorir la interacció multidisciplinar entre grups consolidats, amb projectes en curs, sempre que plantegen l'obtenció d'objectius comuns complementaris, d'interés per al Pla Valencià de Ciència i Tecnologia, i que siguen diferents dels seus respectius projectes.  
Als efects descrits en les accions tipus C i Tipus D, es considerarà grup consolidat el que haja disposat de subvencions per a la realització de, com a mínim dos projectes d'investigació, com a resultat de la concurrència competitiva a qualsevol convocatòria finançada amb fons públics que tinga característiques homologables a la de la Generalitat Valenciana.  
2. Beneficiaris  
2.1 Podran ser universitats, centres d'investigació del CSIC o d'altres entitats públiques o privades d'investigació amb personalitat jurídica pròpia, que no tinguen finalitat lucrativa, radicades, en tots els casos, a la Comunitat Valenciana.  
2.2 Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obra i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3. Caràcter de les ajudes  
3.1 Les subvencions podran finançar totalment o parcialment el pressupost presentat per a l'execució del Projecte en la seua totalitat, durant un període màxim de tres anys, lliurant-se el seu import a favor de les entitats amb personalitat jurídica pròpia descrites en l'apartat segon d'aquestes bases en les quas els sol.licitants estiguen integrats per a la seua inclusió en els respectius pressupostos, d'acord amb la legislació vigent.  
En el cas de Projectes interinstitucionals, per a la definició dels quals s'hagen delimitat subprojectes, les respectives subvencions es lliuraran a les corresponents entitats d'investigació d'adscripció dels Investigadors Responsables dels subprojectes.  
3.2 La quantia de les ajudes o subvencions es determinarà en cada cas d'acord amb els criteris d'avaluació i de les disponibilitats pressupostàries.  
Sense perjudici del que s'ha dit abans, la quantia de les ajudes per a l'adquisició de material científic inventariable, en el supòsit de sol.licitar-se, no podrà ultrapassar la quantitat de 5.000.000 de pessetes. S'exceptuen d'aquesta limitació, si s'escau, les ajudes referides a pròrrogues de Projectes aprovats per raó de convocatòries anteriors (Acció Tipus A), per a les quals es tindrà en consideració la sol.licitud original presentada quan pertocava a la corresponent convocatòria.  
En el cas de les accions tipus D la quantitat total de l'ajuda no podrà ultrapassar la quantitat de 8.000.000 de pessetes.  
3.3 Els sol.licitants hauran de tenir en compte que una quantitat addicional, equivalent al 10% de les ajudes que es concedisquen per a l'execució del Projecte en cada anualitat, es destinarà a l'entitat en la qual estiga ingrat l'investigador principal o, si s'escau, els responsables dels subprojectes, com a ajuda institucional als centres d'acollida dels projectes. L'esmentada ajuda institucional està destinada a sufragar les despeses generals de manteniment ocasionats a les corresponents entitats per a la investigació projectada. L'investigador principal haurà de comptar-hi a l'hora d'elaborar el pressupost del Projecte, reflectint en l'imprés de sol.licitud la quantitat exacta per a cada anualitat.  
3.4 Sense perjudici de tot l'anterior, les ajudes destinades a finançar la realització dels Projectes d'Investigació tenen les característiques següents:  
a) Quan la sol.licitud incloga l'adquisició d'equipament de caràcter científico-tècnic, les peticions s'hauran de referir necessàriament a l'adquisició d'equipament científic en general (material inventariable) imprescindibles per al desplegament de les investigacions previstes o, si s'escau, de material complementari d'equipament ja existent. En cap cas es podran formular peticions referides a obres de remodelació, condicionament, millora o establiment de noves instal.lacions, a l'adquisició d'equipament informàtic de gestió administrativa ni a la subscripció a publicacions periòdiques.  
b) Les ajudes concedides es notificaran a l'interessat i en la Resolució d'adjudicació figuraran les quantitats corresponents a la primera anualitat, és a dir, les que se sufragaran amb càrrec a la línia pressupostària que figura en l'apartat tercer d'aquesta convocatòria. La data d'inici del projecte s'indicarà en la resolució d'adjudicació.  
Es lliuraran les quantitats corresponents a l'esmentat primer període d'execució del Projecte per endavant a favor de les entitats beneficiàries, descrites en l'apartat 2 d'aquestes bases, en les quals els sol.licitants seleccionats es troben integrats, per a la seua inclusió en els seus pressupostos. La inversió es farà d'acord amb les normes generals que regulen les despeses de les entitats beneficiàries i d'acord, si s'escau, amb les directrius de la Comissió Gestora del Pla Valencià de Ciència i Tecnologia, la qual podrà demanar la presentació de la informació complementària que es considere necessària per al seguiment de l'ajuda a verificar in situ qualsevol aspecte relacionat amb la sol.licitud subvencionada.  
c) Els pressupostos dels Projectes no podran contemplar, en cap cas, retribucions de personal investigador vinculat estatutàriament o contractualment als ens descrits en el punt 2 d'aquesta convocatòria.  
d) Les ajudes es podran prorrogar per dos anys més fins completar un màxim de 3 anys naturals, en la forma i en els terminis que així s'establisquen per a la convocatòria de renovació de Projectes d'Investigació (Accions de Tipus A). L'execució es farà de forma ininterrompuda, per anualitats comptades a partir de la data que s'indique en la Resolució. S'entendrà que tot beneficiari que no acomplisca amb les obligacions especificades en l'apartat nové d'aquestes bases renuncia a la subvenció. Aquest extrem s'haurà de comunicar al Servei de Política Científica de la Direcció General d'Ensenyaments Universitaris i Investigació pel responsable del projecte.  
e) La concessió i l'aprofitament d'aquestes ajudes no implica cap compromís pel que fa a la posterior incorporació dels possibles interessats a la plantilla de la universitat o centre de destinació ni, en cap cas, relació contractual de qualsevol dels integrants del grup d'investigació amb la Generalitat Valenciana.  
4. Sol.licituds i documentació  
4.1. Podran presentar sol.licituds, com a Investigadors Principals o responsables de subprojectes, les persones físiques amb plena capacitat investigadora vinculades per relació funcionarial o laboral amb alguna de les entitats beneficiaries esmentades en l'apartat 2, tot això d'acord amb les següents especificacions:  
a) L'investigador principal del Projecte, o responsable del subprojecte, haurà d'estar necessàriament adscrit a alguna entitat de les esmentades anteriorment i no podrà figurar-hi en més d'una sol.licitud corresponent a accions incloses en aquest annex. Així mateix, haurà de romandre en servei actiu o ser professor emèrit de l'entitat sol.licitant durant el període d'execució del projecte.  
b) Tret dels casos excepcionals, degudament justificats, almenys el 50 per 100 en els membres de l'equip que subscriu el projecte d'investigació haurà de ser personal docent i/o investigador vinculat com a funcionari o contractualment a la pròpia entitat sol.licitant, o ser becari d'investigació adscrit a aquesta. En cas de projectes interinstitucionals coordinats, aquesta norma és també aplicable a cada un dels subprojectes.  
Es podrà incloure en l'equip d'investigació personal la relació de servei del qual amb entitats d'investigació distintes de la sol.licitant siga la descrita en el paràgraf primer d'aquest punt. La inclusió d'altre personal investigador requerirà autorització explícita de la Comissió Gestora del Pla Valencià de Ciència i Tecnologia.  
c) En cap cas podrà aparéixer el mateix investigador com a peticionari en més de dues sol.licituds d'ajudes per a les accions descrites en aquest annex. Si les sol.licituds es refereixen a accions de Tipus C o D, en cap cas podrà aparéixer el mateix investigador com a peticionari en més d'una.  
4.2 Les sol.licituds, prèvia autorització preceptiva del vice-rector d'Investigació o director de l'organisme sol.licitant i adreçades al director general d'Ensenyaments Universitaris i Investigació, es presentaran en el Registre General de la Conselleria d'Educació i Ciència, avinguda de Campanar, 32 València (46182). La presentació de les sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
4.3 Els models d'impresos normalitzats es podran obtenir en l'oficina d'informació de la Conselleria d'Educació i Ciència, avinguda de Campanar, 32 València-46028, en els vice-rectorats d'Investigació de les universitats públiques valencianes i en la delegació del CSIC per a la Comunitat Valenciana.  
4.4. Els impresos de sol.licitud, original i còpia, hauran d'adjuntar la documentació següent:  
a) Sol.licitud d'ajuda, on s'incloguen dades d'identificació del Projecte, en la forma que s'estableix en l'imprés normalitzat número 1. En aquest imprés es relacionarà el personal investigador que intervé en el Projecte, indicant la dedicació horària al Projecte i conformitat de l'interessat acreditada amb la seua firma. Aquest imprés s'acompanyarà del DNI o passaport, si s'escau, de tots els membres de l'equip.  
En el cas de projectes interinstitucionals, per a la definició dels quals s'hagen delimitat subprojectes, es repetirà aquest document per a cada un dels subprojectes.  
b) Memòria del Projecte, redactada en l'imprés normalitzat número 2.  
Cas de sol.licitar l'adquisició d'equipament de caràcter científico-tècnic amb càrrec al Projecte, s'haurà d'acomplir l'apartat corresponent de l'esmentada memòria d'acord amb les especificacions següents:  
- Descripció de l'equip que se sol.licita i justificació de la seua necessitat sobre la investigació en curs o projectada, indicant el pla d'ús previst i dels pressupostos contrastats i factura proforma.  
- Certificació de la universitat o centre d'investigació corresponent sobre l'existència o absència d'equips iguals o similars en aquests centres.  
c) Currículum de cada un dels investigadors que participa en el projecte, segons l'imprés normalitzat número 3, o adaptació informàtica amb idèntica estructura i contingut. Tret del cas en què la beca haja estat concedida per la Conselleria d'Educació i Ciència de la Generalitat Valenciana, els becaris d'investigació adjuntaran la corresponent credencial de beca.  
d) Si s'escau, s'expressarà en aquest document la relació que guarda l'activitat d'investigació amb acords de cooperació científica i tècnica nacional o internacional, sempre que estiguen acollits a algun marc institucional (la qual cosa s'acreditarà documentalment), segons imprés normalitzat número 4.  
e) Un sobre normalitzat, franquejat i adequadament emplenat, amb les dades postals de l'investigador principal, a l'efecte d'acusament de rebuda.  
f) Els projectes que impliquen la investigació en humans o la utilització de mostres d'origen humà, així com les que de les quals previsiblement es puguen derivar impactes ambientals de consideració, hauran d'acompanyar un document de la comissió ètica o d'assaigs clínics del centre en què es realitzarà la investigació mitjançant el qual se certifique que l'esmentat estudi s'ajusta a les normes deontològiques establertes per a aquestes investigacions.  
g) Els grups consolidats que es vulguen acollir a Accions de Tipus C o D hauran d'aportar, a més, còpia dels projectes d'investigació que avalen la seua condició de consolidats, així com de les corresponents notificacions de concessió, i haurà d'explicitar-s'hi l'entitat financera, el termini de durada dels projectes i el període de vigència que les resta. Només excepcionalment, i en casos degudament justificats, es podran atendre sol.licituds de grups que, tot i haver disposat prèviament de subvencions per a la realització de, com a mínim dos projectes d'investigació com a resultat del seu concurs competitu a qualsevol convocatòria finançada amb fons públics que tinga característiques homologables a la de la Generalitat Valenciana no disposen de finançament confirmat en el moment de formalitzar la sol.licitud.  
h) Cas que la sol.licitud faça referència a l'adjudicació de noves ajudes per a la realització de Projectes d'Investigació Científica i Desplegament Tecnològic Generalitat Valenciana aprovats per raó de convocatòries anteriors (Acció de Tipus A), l'investigador principal haurà d'emplenar únicament l'imprés simplificat de progrés del Projecte, habilitat amb aquesta finalitat, i que li serà tramés pel Servei de Política Científica de la Direcció General d'Ensenyaments Universitaris i Investigació.  
5. Termini de presentació  
El termini de presentació de sol.licituds per a les Accions tipus B, C i D serà d'un mes a partir de l'entrada en vigor de la present Ordre.  
En el cas que la sol.licitud es referisca a l'adjudicació de noves ajudes per a la realització de Projectes d'Investigació Científica i Desplegament Tecnològic Generalitat Valenciana aprovats per raó de convocatòries anteriors (Acció de Tipus A), l'esmentat informe de progrés haurà de ser tramés abans del 31 d'octubre de 1995.  
6. Avaluació  
6.1 Les sol.licituds s'avaluaran tenint en compte els criteris següents:  
a) Valoració de l'equip investigador: qualitat científico-tècnica de l'investigador principal i de la resta de l'equip investigador.  
b) L'adequació de la mida (equivalent a jornada completa -EJC) i de la composició de l'equip investigador a les finalitats del projecte té gran importància a efectes d'avaluació.  
Tant la fragmentació injustificada de grups ja existents com la formació d'altres artificialment grans, que incloguen personal amb poca o nul.la vinculació real al projecte d'investigació, podran ser considerats motius de denegació de les sol.licituds en què concórreguen aquestes circumstàncies. No s'inclouran investigadors o assessors sense dedicació horària real al projecte.  
L'EJC de cada projecte es calcularà sumant les hores de dedicació setmanal compromeses per cada un dels participants i dividint-la per 40.  
A l'hora del còmput efectius de l'EJC no podran incloure's en el projecte hores de dedicació ja compromeses en altres projectes d'investigació finançats amb fons públics. Amb aquesta finalitat, sí es consideraren disponibles les dedicacions incloses, si s'escau, en projectes finançats per la Unió Europea. Els components de grups consolidats que presenten sol.licituds d'ajudes per a les accions tipus C i D resten eximits d'incompatibilitat de dedicació horària als únics efectes de les esmentades sol.licituds.  
Tots els components dels equips que participen en accions tipus B hauran de dedicar a la realització del projecte un mínim de vint hores/setmana. Als components del grup pre-competitiu (emergent) que participe en les accions tipus C se'ls exigirà dedicació completa. Les esmentades dedicacions s'hauran de justificar al departament o centre per al qual se sol.licità l'ajuda, i serà necessari per a qualsevol canvi, l'autorització de la Comissió Gestora del Pla Valencià de Ciència i Tecnologia. Això sense perjudici de les normes vigents sobre la jornada laboral dels membres dels esmentats equips i les seues incompatibilitats.  
El nombre mínim d'EJC que s'exigirà per a atendre les sol.licituds d'acord amb la classe de l'Acció considerada serà fixat de la forma següent:  
Tipus A: 1,5 EJC, tal i com restà establert en l'Ordre de 3 de juny de 1994 per virtut de la qual s'aprovà la vigència projecte la pròrroga del qual se sol.licita.  
Tipus B: per a Projectes del Pla Sectorial d'Estudis Econòmics i Socials 2,4 EJC. Per a Projectes del Pla Sectorial de Recursos Naturals i Turisme (subsector Turisme) 3,0 EJC.  
Tipus C: el grup pre-competitiu (emergent) que participe en aquesta Acció haurà de tenir una mida mínima de 2,4 EJC.  
C) Adequació dels recursos financers previstos als objectius que es proposen. Podran ser denegades les sol.licituds de projectes el pressupost dels quals siga considerat desmesurat en el procés d'avaluació.  
d) Viabilitat de la proposta.  
e) Oportunitat i impacte científico-tècnic o sòcio-econòmic a la Comunitat Valenciana de la proposta presentada, amb especial atenció a les possibles aportacions de la proposta a l'articulació del sistema de ciència i tecnologia amb el sistema productiu.  
f) Participació del grup sol.licitant en projectes d'investigació de programes de la Unió Europea.  
g) La relació que guarda l'activitat d'investigació amb acords de cooperació científica i tècnica nacional o internacional, sempre que estiguen acollides a algun marc institucional.  
6.2 La valoració dels esmentats criteris es farà mitjançant un procés que s'encarregarà a avaluadors externs, de l'Agència Nacional d'Avaluació i Prospectiva, per als criteris a), b), c) i d). La valoració de la resta dels criteris expressats en aquest punt, que serà efectuada per la Comissió gestora del PVCIT, requerirà informe del Consell de Política Científica i Tecnològica de la Generalitat Valenciana, que podrà sol·licitar qualsevol assessorament que conduïsca a una encertada proposta de distribució dels fons dedicats a aquesta convocatòria.  
6.3 En el procés d'avaluació es podran suggerir als sol.licitants modificacions tendents a una major clarificació o adequació del contingut de les seues propostes.  
Es donarà prioritat als projectes d'investigació elaborats per equips de caràcter multidisciplinar i/o interinstitucional, especialment els que contribuesquen a vincular-hi centres situats en el territori de la Comunitat Valenciana, i es valorarà el compromís de cofinançament que s'haja obtingut per part del grup d'investigació sol.licitant, valorant, també, el plantejament d'activitats de responsabilitat compartida de caràcter científic i econòmic.  
6.4 La Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, a fi d'optimitzar els recursos disponibles, podrà establir límits modulars al finançament dels projectes, tot atenent tant la seua temàtica com la composició dels equips investigadors.  
6.5 Sense perjudici del dit abans, cas que les accions de tipus A, atesos els informes de progrés i seguiment del Projecte, la Comissió Gestora del Pla Valencià de Ciència i Tecnologia, després d'escoltat el Consell de Política Científica i Tecnològica de la Generalitat Valenciana, valorarà la sol.licitud de continuïtat del projecte.  
6.6 El no ajustar-se als termes de la convocatòria, així com amagar dades, l'alteració o qualsevol manipulació de la informació sol.licitada serà causa de desestimació de la proposta, sense perjudici del que disposa la Llei d'Hisenda Pública de la Generalitat Valenciana.  
7. Resolució  
La resolució s'haurà de dictar durant el segon semestre del present exercici de 1995.  
L'adjudicació d'aquestes ajudes serà considerada com un mèrit addicional a efectes d'afavorir l'adscripció de becaris del programa de beques pre-doctorals per a la Formació del Personal Investigador (annex IV), sempre que els candidats l'adscripció dels quals al projecte se sol.licita acomplisquen els requisits derivats de l'aplicació de les corresponents bases de convocatòria.  
La Comissió Gestora del Pla Valencià de Ciència i Tecnologia tindrà la facultat d'interpretar tots els dubtes de caràcter científic o tècnic que sorgisquen de l'aplicació d'aquestes bases, així com la d'entrevistar els responsables del projecte d'investigació quan ho considere oportú.  
8. Obligacions  
8.1 L'acceptació de les ajudes per part dels adjudicataris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana. També, implica la de les normes fixades en aquesta convocatòria, així com les que sobre els seu seguiment científico-tècnic estableix en l'apartat 9 de les presents bases.  
8.2 En acceptar les ajudes incloses en aquesta convocatòria, les entitats beneficiàries es comprometen a vetlar per una adequada acollida de l'equip d'investigació sol.licitant i a facilitar-li els mitjans per al desenvolupament de les activitats proposades.  
8.3 Per a la justificació financera de les ajudes, les entitats beneficiàries presentaran al Servei de Política Científica de la Direcció General d'Ensenyaments Universitaris i Investigació els justificants de despesa dins del primer trimestre després de la finalització de l'anualitat corresponent.  
8.4 Quan la sol.licitud implique l'adquisició d'equipament de caràcter científico-tècnic, la universitat o centre receptor haurà d'acreditar, si s'escau, prèviament el cobrament de les ajudes, que es troben al corrent de les seues obligacions tributàries i de la Seguretat Social, d'acord amb l'article 47.7 de la Llei d'Hisenda Pública de la Generalitat Valenciana. a més, quan els beneficiaris siguen entitats privades, la garantia que s'exigirà en la resolució d'adjudicació serà un aval bancari.  
Així mateix, els beneficiaris estan obligats a:  
- Executar i justificar l'adquisició de l'equipament dins del termini previst en el punt 8.3. Amb aquesta finalitat, i dins de l'esmentat termini, trametran al Servei de Política Científica de la Direcció General d'Ensenyaments Universitaris i Investigació la justificació documental de la seua adquisició acompanyada de l'acta de recepció mitjançant la que s'acredite el bon funcionament dels equips adquirits.  
- Fer constar en les memòries anuals que es redacten, així com en els treballs realitzats amb els equipaments subvencionals, el patrocini de la Conselleria d'Educació i Ciència en el marc del Pla Valencià de Ciència i Tecnologia.  
- L'equipament científico-tècnic adquirit per raó d'aquesta convocatòria serà propietat de la universitat o del centre d'investigació corresponent, i s'haurà d'incloure en l'inventari general, d'acord amb el que indica l'apartat deu d'aquestes bases i fent constar-hi que la seua adquisició ha estat subvencionada per la Conselleria d'Educació i Ciència en el marc del Pla Valencià de Ciència i Tecnologia.  
8.5 L'investigador principal haurà de vetlar per l'acompliment amb aprofitament de les distintes etapes del pla de treball proposat, dedicant-s'hi d'acord amb les normes pròpies del departament o centre on es duga a terme.  
8.6 De la mateixa manera, en qualsevol publicació resultant del desplegament del projecte, haurà de fer constar que aquesta ha estat realitzada per mitjà d'una ajuda de la Conselleria d'Educació i Ciència en el marc del Pla valencià de Ciència i Tecnologia, així com el nombre de referència assignat a l'acció. També, s'haurà de trametre al Servei de Política Científica de la Direcció d'Ensenyaments Universitaris i Investigació un exemplar d'aquesta.  
8.7 En cas d'incompliment d'alguna de les obligacions indicades, el director general d'Ensenyaments Universitaris i Investigació, a proposta de la Comissió Gestora del Pla Valencià de Ciència i Tecnologia podrà rescindir la concessió de l'ajuda, així com procurar la devolució de les quantitats percebudes.  
9. Seguiment  
9.1 El seguiment científico-tècnic de les ajudes concedides és competència de la Comissió Gestora del Pla Valencià de Ciència i Tecnologia, que establirà els procediments adequats per a això i podrà designar també els òrgans o comissions que considere oportú per a realitzar-lo.  
9.2 Sense perjudici del dit abans, durant l'anualitat, i també després de finalitzada l'execució del projecte, s'haurà de trametre al Servei de Política Científica de la Direcció General d'Ensenyaments Universitaris i Investigació en l'imprés que s'habilite amb aquesta finalitat un informe de seguiment, elaborat per l'investigador responsable, sobre la tasca realitzada, on haurà de figurar, si s'escau, el vist-i-plau del vice-rector d'investigació de la universitat corresponent, o del director del centre d'investigació.  
9.3 En els casos en què es considere convenient, es podrà demanar la presentació de la informació complementària que es considere oportuna.  
9.4 Si com a resultat del seguiment s'observara l'incompliment dels objectius previstos o de les obligacions establertes en aquestes bases podran proposar-se les accions legals que calguen.  
9.5 Del resultat del seguiment s'informarà l'entitat beneficiària i l'investigador responsable.  
9.6 En qualsevol moment es podran incorporar nous membres a l'equip d'investigació. No obstant això, la formalització de la incorporació per part de la Comissió gestora del Pla Valencià de Ciència i Tecnologia, només es farà, si escau, amb ocasió del següent informe anual. Per a això s'adjuntarà a la sol.licitud d'incorporació, amb el currículum, còpia del DNI o passaport, si s'escau, i la conformitat del nou membre de l'equip d'investigació, indicant el nombre d'hores setmanals de dedicació al projecte que compromet. Aquestes incorporacions no donaran lloc a increments sobre el pressupost concedit.  
- Així mateix, només en casos molt justificats es concedirà la baixa com a membres de l'equip investigador. La sol.licitud haurà de fer-se constar arran del següent informe anual, amb la conformitat de l'interessat i adjuntant les causes al.legades. La intenció de participació en aquest projecte d'investigació no serà causa de concessió de baixa.  
- Cas de ser concedides les altes i/o baixes per part de la Comissió gestora del Pla Valencià de Ciència i Tecnologia, aquestes li seran comunicades a l'investigador principal.  
10. Inventari  
L'actualització de l'inventari d'equipament científic de les universitats i centres d'investigació a què fa referència l'apartat 8 d'aquestes bases es confeccionarà incloent les dades següents de cada equip individual:  
Nom de l'equip.  
Marca/Model/Subministrador.  
Departament/Centre/Servei (localitat).  
Any d'adquisició.  
Preu d'adquisició.  
Camps d'aplicació segons codi UNESCO.  
ANNEX III  
Bases de la convocatòria del Programa de difusió  
dels resultats de la investigació  
1. Objecte  
L'objecte de la present convocatòria, que es fa amb caràcter experimental, és el de contribuir a incrementar el rendiment social de les activitats d'investigació i desplegament tecnològic realitzades en les universitats, centres d'investigació del CSIC i d'altres entitats d'investigació públiques o privades amb personalitat jurídica pròpia, que no tinguen finalitat de guany, i estiguen radicades, en tots els casos, a la Comunitat Valenciana, mitjançant dos tipus d'accions:  
Acció Tipus A:  
Concessió d'ajudes per a la realització de projectes destinats al desplegament de mòduls educatius. Per a això, les ajudes que s'estableixen i que van adreçades a grups d'investigació consolidats, es destinaran a sufragar les despeses d'elaboració de mòduls educatius, basats en investigacions desenvolupades per equips valencians, que puguen ser utilitzats en els ensenyaments corresponents als batxillerats i als cicles formatius de la Formació Professional. A través d'aquesta acció es pretén contribuir a integrar la cultura científico-tècnica en el sistema de valors educatius, motivant la valoració social per la ciència en les etapes vitals més apropiades, les de formació.  
Acció Tipus B:  
Concessió d'ajudes per a la realització de Projectes destinats a la Difusió i Transferència dels Resultats de la Investigació. A través d'aquesta acció es pretén potenciar la difusió de coneixements i tecnologies entre els diferents agents del sistema científico-tècnic, a fi d'afavorir una utilització més àmplia i eficaç dels resultats de la investigació en els sectors productius i socials. Específicament, es pretén fomentar la consolidació d'estructures i mecanismes d'interfase entre els distints sectors del sistema mitjançant el suport d'iniciatives que faciliten la seua comunicació.  
2. Beneficiaris  
2.1 Podran ser universitats, centres d'investigació del CSIC o d'altres entitats públiques o privades d'investigació amb personalitat jurídica pròpia, que no tinguen finalitat de guany, radicades, en tots els casos, a la Comunitat Valenciana.  
2.2 Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3. Caràcter de les ajudes  
3.1 Les subvencions podran finançar totalment o parcialment el pressupost presentat per a l'execució del projecte en la totalitat durant un període d'un any, lliurant-se el seu import a favor de les entitats amb personalitat jurídica pròpia descrites en l'apartat segon d'aquestes bases -on els sol.licitants estiguen integrats- per a la inclusió en els respectius pressupostos, d'acord amb la legislació vigent.  
En el cas de projectes interinstitucionals, per a la definició dels quals s'hagen delimitat subprojectes, les respectives subvencions es lliuraran a les corresponents entitats d'investigació d'adscripció dels investigadors responsables dels subprojectes.   
3.2 La quantitat de les ajudes o subvencions es determinarà en cada cas d'acord amb els criteris d'avaluació i de les disponibilitats pressupostàries.  
En el cas de les accions tipus A la quantitat total de l'ajuda no podrà ultrapassar la quantitat d'1.500.000 pessetes.  
En el cas de les accions tipus B la quantitat total de l'ajuda no podrà ultrapassar la quantitat de 3.000.000 de pessetes.  
3.3 Sense perjudici del dit anteriorment, les ajudes destinades a finançar la realització dels projectes tenen les característiques següents:  
a) Les ajudes concedides es notificaran a l'interessat i en la Resolució d'adjudicació figurarà la quantitat inicialment assignada i corresponent a la totalitat del projecte.  
Després de produïda la Resolució, es lliurarà el 50 per 100 de la quantitat total corresponent al període d'execució del projecte per endavant a favor de les entitats beneficiàries, descrites en l'apartat 2 d'aquestes bases, on els sol.licitants seleccionats es troben integrats, per a la seua inclusió en els seus pressupostos.  
El restant 50 per 100 de l'ajuda es lliurarà a l'entitat beneficiària després que el sol.licitant presente al Servei de Política Científica de la Direcció General d'Ensenyaments Universitaris i Investigació l'informe de progrés del projecte. L'esmentat informe, que es redactarà en l'imprés especialment habilitat per l'esmentat Servei sobre això, haurà de presentar-se, necessàriament, en el termini de sis mesos comptadors a partir de la data de publicació de la Resolució al Diari Oficial de la Generalitat Valenciana. Atés l'esmentat informe, el director general d'Ensenyaments Universitaris i Investigació, a proposta de la Comissió Gestora del Pla Valencià de Ciència i Tecnologia, decidirà si escau o no efectuar el lliurament de la quantitat a què es fa referència en aquest paràgraf. Aquesta decisió serà comunicada tant a l'interessat com a l'entitat beneficiària.  
La inversió es farà d'acord amb les normes generals que regulen les despeses de les entitats beneficiàries i d'acord, si s'escau, amb les directrius de la Comissió gestora del Pla Valencià de Ciència i Tecnologia, la qual podrà demanar la presentació de la informació complementària que es considere escaient per al seguiment de l'ajuda.  
b) Els pressupostos dels projectes no podran contemplar, en cap cas, retribucions de personal investigador vinculat estatutàriament o contractualment als ens descrits en el punt 2 d'aquesta convocatòria.  
c) S'entendrà que tot beneficiari que no acomplisca amb les obligacions especificades en l'apartat nové d'aquestes bases renuncia a la subvenció. Aquest punt s'haurà de comunicar al Servei de Política Científica de la Direcció General d'Ensenyaments Universitaris i Investigació pel responsable del projecte.  
d) La concessió i l'aprofitament d'aquestes ajudes no implica cap compromís pel que fa a la posterior incorporació dels possibles interessats a la plantilla de la universitat o centre de destinació ni, en cap cas, relació contractual de qualsevol dels integrants del grup d'investigació amb la Generalitat Valenciana.  
4. Sol.licituds i documentació  
4.1 En el cas de les accions tipus A, podran presentar sol.licituds, com a investigadors principals o responsables de subprojectes, les persones físiques amb plena capacitat investigadora vinculades per relació funcionarial o laboral amb alguna de les entitats esmentades en l'apartat 2. En el cas de les accions tipus B, a més dels anteriors, podrà presentar sol.licituds com a responsable del projecte altre personal tècnic vinculat per relació funcionarial o laboral amb alguna de les entitats esmentades en l'apartat 2. Tot això d'acord amb les especificacions següents:  
a) Els investigadors principals o els responsables de projectes o subprojectes hauran d'estar necessàriament adscrit a alguna entitat de les esmentades anteriorment. Així mateix, hauran de restar en actiu o, si s'escau, ser professors emèrits de l'entitat sol.licitant durant el període d'execució del projecte.  
b) En cap cas podrà aparéixer un mateix peticionari en més d'una sol.licitud d'ajuda per a les accions descrites en aquest annex.  
c) Tret de casos excepcionals, degudament justificats, almenys el 50 per 100 els membres de l'equip que subscriu el projecte haurà de ser personal vinculat com a funcionari o contractualment a la pròpia entitat sol.licitant, o ser becari d'investigació adscrit a aquesta. En el cas dels projectes interinstitucionals coordinats, aquesta norma és també aplicable a cada un dels subprojectes. Es podrà incloure en l'equip d'investigació personal la relació de servei del qual amb entitats d'investigació distintes de la sol.licitant siga la descrita en el paràgraf primer d'aquest punt.  
En el cas de les accions tipus A es valorarà positivament la inclusió en l'equip que subscriu el projecte de membres dels cossos de professorat de Batxillerat o Formació Professional, inclusió que haurà de comptar amb l'autorització preceptiva del director del centre al qual estiga adscrit aquest personal.  
En el cas de les accions tipus B es valorarà positivament la inclusió en l'equip que subscriu el projecte, degudament acreditat, de membres d'unitats d'investigació i desenvolupament d'empreses o associacions d'investigació legalment constituïdes.  
La inclusió d'altre personal requerirà autorització explícita de la Comissió Gestora del Pla Valencià de Ciència i Tecnologia.  
4.2. Les sol.licituds, prèvia autorització del vice-rector d'Investigació o director de l'organisme sol.licitant i adreçades al director general d'Ensenyaments Universitaris i Investigació, es presentaran en el Registre General de la Conselleria d'Educació i Ciència, avinguda de Campanar,32, València-46572. La presentació de les sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
4.3 Els models d'impresos normalitzats podran obtenir-se en l'oficina d'informació de la Conselleria d'Educació i Ciència, avinguda de Campanar, 32, València-46678, en els vice-rectorats d'investigació de les universitats públiques valencianes i en la delegació del CSIC per a la Comunitat Valenciana.  
4.4 Els impresos de sol.licitud, original i còpia, hauran d'adjuntar la següent documentació:  
a) sol.licitud d'ajuda, on s'incloguen dades d'identificació del projecte, en la forma que s'estableix en l'imprés normalitzat número 1. En aquest imprés es relacionarà el personal que intervé en el projecte i s'acreditarà la conformitat de l'interessat amb la seua firma. Aquest imprés s'acompanyarà de la fotocòpia del DNI o passaport, si s'escau, de tots els membres de l'equip.  
En el cas de projectes interinstitucionals, per a la definició dels qual s'hagen delimitat subprojectes, es repetirà aquest document per cada un dels subprojectes.  
b) Memòria del projecte, redactada en l'imprés normalitzat número 2.  
c) Curriculum de cada un dels participants en el projecte, segons l'imprés normalitzat número 3, o adaptació informàtica amb idèntica estructura i contingut. Tret del cas que la beca haja estat concedida per la Conselleria d'Educació i Ciència de la Generalitat Valenciana, els becaris d'investigació adjuntaran la corresponent credencial de beca.  
d) Un sobre normalitzat, franquejat i emplenat correctament, amb les dades postals del responsable del projecte, per a acusar la rebuda.  
5. Termini de presentació  
El termini de presentació de sol.licituds serà d'un mes a partir de l'entrada en vigor de la present Ordre.  
6. Avaluació  
6.1. Les sol.licituds s'avaluaran tenint en compte els criteris següents:  
a) Valoració de l'equip investigador: qualitat científica i/o tècnic de l'equip que subscriu el projecte. Tot això sense perjudici del que estableix el punt 4.1. sobre això.  
b) Adequació dels recursos financers previstos als objectius que s'hi proposen. Podran ser denegades les sol.licituds de projectes el pressupost dels quals siga considerat desmesurat en el procés d'avaluació.  
c) Viabilitat de la proposta.  
d) En el cas de les accions Tipus A es valorarà prioritàriament, a més de la rellevància social, econòmica o cultural de la investigació la difusió de la qual es proposa, la idoneïtat de la proposta formulada per a la seua possible adaptació com a material curricular en els nivells d'ensenyament no universitari a fi de potenciar la formació integral de l'individu i les seues capacitats d'innovació, creativitat i versatilitat.  
e) En el cas de les accions Tipus B es valorarà prioritàriament les possibles aportacions de la proposta a l'articulació del sistema de ciència i tecnologia amb el productiu. Així mateix, es prestarà especial atenció a l'oportunitat i impacte científico-tècnic o sòcio-econòmic a la Comunitat Valenciana de la proposta presentada.  
6.2 La valoració dels esmentats criteris serà efectuada per la Comissió Gestora del PVCIT i requerirà informe del Consell de Política Científica i Tecnològica de la Generalitat Valenciana. Per a efectuar l'esmentada valoració, la Comissió Gestora podrà demandar qualsevol assessorament que permeta una encertada proposta de distribució dels fons dedicats a aquesta convocatòria.  
6.3 En el procés d'avaluació es podran suggerir als sol.licitants modificacions encaminades a una major clarificació o adequació del contingut de les seues propostes.   
6.4 La Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, a fi d'optimitzar els recursos disponibles, podrà establir límits modulars al finançament dels projectes, atenent tant la seua temàtica com la composició dels equips investigadors.  
6.5 El no ajustar-se als termes de la convocatòria, així com amagar dades, la seua alteració o qualsevol manipulació de la informació sol.licitada serà causa de desestimació de la proposta, sense perjudici del que disposa la Llei d'Hisenda Pública de la Generalitat Valenciana.  
7. Resolució  
La resolució s'haurà de dictar durant el segon semestre del present exercici de 1995.  
La Comissió Gestora del Pla Valencià de Ciència i Tecnologia tindrà la facultat d'interpretar tots els dubtes de caràcter científic o tècnic que sorgisquen de l'aplicació d'aquestes bases, així como la d'entrevistar els responsables del projecte d'investigació quan ho considere oportú.  
8. Obligacions  
8.1. L'acceptació de les ajudes per part dels adjudicataris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana. També, implica la de les normes fixades en aquesta convocatòria, així com les que sobre el seu seguiment científico-tècnic estableix l'apartat 9 de les presents bases.  
8.2 Per a la justificació financera de les ajudes, les entitats beneficiàries presentaran al Servei de Política Científica de la Direcció General d'Ensenyaments Universitaris i Investigació els justificants de despesa dins del primer trimestre després de la finalització de l'anualitat corresponent.  
8.3 El responsable del projecte haurà de vetlar per l'acompliment amb aprofitament de les distintes etapes del pla de treball proposat, dedicant-s'hi d'acord amb les normes pròpies del departament o centre on es duga a terme.  
8.4 En qualsevol publicació que resulte del desplegament del projecte, s'haurà de fer constar que aquesta ha estat realitzada per mitjà d'una ajuda de la Conselleria d'Educació i Ciència en el marc del Pla Valencià de Ciència i Tecnologia, així com el número de referència assignat a l'acció. També s'haurà de trametre al Servei de Política Científica de la Direcció General d'Ensenyaments Universitaris i Investigació un exemplar.  
8.5 En cas que no s'acomplisca alguna de les obligacions indicades, el director general d'Ensenyaments Universitaris i Investigació, a proposta de la Comissió Gestora del Pla Valencià de Ciència i Tecnologia si l'esmentat incompliment té un caràcter científic-técnic, podrà rescindir la concessió de l'ajuda, així com demanar la devolució de les quantitats percebudes.  
9. Seguiment  
9.1 El seguiment científico-tècnic de les ajudes concedides és competència de la Comissió Gestora del Pla Valencià de Ciència i Tecnologia, que establirà els procediments adequats per a això i podrà designar també els òrgans o comissions que considere oportú per a realitzar-lo.  
9.2 Sense perjudici de tot el que s'ha dit abans, s'haurà de trametre al Servei de Política Científica de la Direcció General d'Ensenyaments Universitaris i Investigació l'informe del progrés a què fa referència el punt 3.3.a) d'aquestes bases. Així mateix, després d'acabat el projecte el seu responsable haurà de trametre -en l'imprés que s'habilite amb aquesta finalitat- un informe global sobre la tasca realitzada, on haurà de figurar, si s'escau, el vist-i-plau del vice-rector d'investigació de la universitat corresponent, o del director del centre d'investigació.  
9.3 En els casos en què es considere convenient, es podrà demanar la presentació de la informació complementària que es considere oportuna.   
9.4 Si com a resultat del seguiment s'observara l'incompliment dels objectius previstos o de les obligacions establertes en aquestes bases es podran proposar les accions legals escaient.  
9.5 Del resultat del seguiment s'informarà l'entitat beneficiària i l'investigador responsable.  
ANNEX IV  
Programa d'ajudes i beques per a la formació,  
perfeccionament i mobilitat del personal docent  
i/o investigador.  
Bases de la convocatòria de beques predoctorals per a la formació de personal investigador  
1. Finalitat de la convocatòria  
1.1 Aquesta convocatòria té com a finalitat principal aconseguir la formació bàsica en investigació científica i tècnica de titulats superiors universitaris que vulguen realitzar un treball original d'investigació, en una de les àrees temàtiques dels diferents plans sectorials del Pla Valencià de Ciència i Tecnologia, conduent a l'obtenció del grau de doctor. També té com a objecte donar continuïtat als processos de formació iniciats en anys anteriors mitjançant la renovació, si escau, de les beques pre-doctorals en convocatòries precedents.  
Com a complement de l'esmentada formació, aquesta convocatòria tracta de fomentar la realització d'estades temporals dels becaris en centres d'investigació estrangers.  
1.2 Les accions previstes en aquesta convocatòria són:  
Tipus A: Concessió de beques pre-doctorals de formació de personal investigador adscrites a projectes d'investigació vigents.  
Tipus B: Renovació de beques pre-doctorals de formació de personal investigador adjudicades en convocatòries anteriors.  
Tipus C: concessió d'ajudes per a la realització d'estades temporals dels becaris en centres d'investigació estrangers.  
2. Requisits de la sol.licitud  
2.1 Per a les accions Tipus A, els beneficiaris hauran de:  
a) Tenir la nacionalitat espanyola.  
b) Estar en possessió del títol de llicenciat, enginyer o arquitecte.  
c) Realitzar el treball d'investigació proposat en una de les universitats o centres d'investigació del CSIC o d'altres entitats públiques o privades d'investigació amb personalitat jurídica pròpia que no tinguen finalitat de lucre i estiguen radicades a la Comunitat Valenciana.  
d) Estar avalat per l'investigador principal d'un projecte d'investigació en vigor de qualsevol convocatòria finançada amb fons públics que tinga característiques homologables a la de la Generalitat Valenciana. Als únics efectes de presentació de la sol.licitud, es considerarà que se satisfà aquest requisit si el projecte de referència ha estat presentat per a la seua avaluació dins de la convocatòria de Projectes d'Investigació i Desplegament Tecnològic Generalitat Valenciana corresponent al present exercici de 1995 i descrita en l'annex II a la present Ordre.  
No obstant això, ateses les peculiaritats del moment actual pel que fa a les investigacions en matèria de turisme, queden eximides d'aquest requisit les sol.licituds l'objecte de les quals siga, dins del Pla Sectorial de Recursos Naturals i Turisme, la realització d'un treball original en alguna de les àrees temàtiques que s'integren en l'esmentat camp d'investigació (Turisme).  
e) Sense perjudici de tot el que s'ha dit abans, podrà ser director del treball d'investigació qualsevol doctor amb vinculació permanent al centre d'investigació on es fa el treball i que forme part de l'equip d'investigació del projecte esmentat, a qual s'incorpore el becari.  
No podran presentar-se sol.licituds en aquesta convocatòria les persones que hagen obtingut prèviament d'altra beca de característiques homologables a les que es regulen en aquestes bases durant un període igual o superior a 24 meses. Així mateix, no podran presentar sol.licituds les persones que hagueren obtingut la titulació requerida abans del curs acadèmic 1990/91.  
2.2 Per a les accions Tipus B:  
Ser beneficiari en l'actualitat d'una beca pre-doctoral de formació del personal investigador, del Pla de Foment de la Investigació Científica i Tècnica a la Comunitat Valenciana, concedida, en qualsevol de les seues modalitats, per raó de les convocatòries de 1992, 1993 i 1994.  
No podran sol.licitar la renovació de la beca les persones que hagen obtingut el grau de doctor.  
2.3 Per a les accions Tipus C:  
Ser beneficiari en l'actualitat d'una beca pre-doctoral de formació del personal investigador, del Pla de Foment de la Investigació Científica Tècnica a la Comunitat Valenciana, concedida, en qualsevol de les seues modalitats, per raó de les convocatòries de 1992 o 1993.  
Quedaran sense efecte les ajudes a què fa referència aquesta acció quan, a la data efectiva d'inici de l'estada, el beneficiari ja no reunira la condició de becari a què fa referència aquest apartat.  
3. Formalització de les sol.licituds  
3.1 Les sol.licituds, adreçades al director general d'Ensenyaments Universitaris i Investigació, es presentaran en el Registre General de la Conselleria d'Educació i Ciència, avinguda de Campanar, 32, València-46526. La presentació de sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
3.2 Les sol.licituds es formalitzaran en l'imprés el model normalitzat del qual es trobarà a disposició dels interessats en l'oficina d'informació de la Conselleria d'Educació i Ciència i en els vice-rectorats d'investigació de les universitats de la Comunitat Valenciana.  
3.3 La documentació a presentar -original i còpia- en formalitzar la sol.licitud serà la següent:  
3.3.1 Per a les accions tipus A:  
a) Imprés normalitzat de sol.licitud, degudament emplenat en tots els seus extrems.  
b) Fotocòpia del DNI o, si s'escau, del passaport.  
c) Currículum actualitzat del sol.licitant (màxim 3 pàgines).  
d) Original, o fotocòpia compulsada, de la certificació acadèmica completa, on figuraran totes les qualificacions obtingudes i les seues dates.  
e) Altres mèrits acadèmics i/o d'investigació que el sol.licitant vulga fer constar-hi, degudament acreditats.  
f) Memòria del projecte de treball investigació per al qual se sol.licita la beca.  
g) Historial científic del grup investigador en què s'integre el sol.licitant, limitant-se a l'espai establert per a això.  
h) Documentació que acredite fefaentment l'acompliment del requisit descrit en el punt 2.1 d) d'aquestes bases (és a dir, còpia de la corresponent Resolució o de la notificació de la concessió del Projecte a l'Investigador Principal) fent constar-hi, a més, l'entitat que finança el projecte, la seua durada i el període durant el qual el projecte mantindrà la seua vigència.  
La presentació d'aquest document no és exigible per a les sol.licituds referides a investigacions en matèria de Turisme.  
j) No obstant això, les sol.licituds que facen referència a investigacions en matèria de Turisme, ateses les especials característiques de les corresponents beques que es detallen en el punt 6.1.4 d'aquestes bases, hauran d'estar obligatòriament avalades per algun representant, amb capacitat legal per a això, de la Fundació Cavanilles d'Alts Estudis Turístics, la seu central de la qual està situada en la Universitat d'Alacant, apartat de correus 99, 03268-Alacant. En avalar l'esmentada sol.licitud, la Fundació Cavanilles es compromet en els termes que s'expressen en el document que forme l'esmentat aval, a atendre les despeses que es deriven de l'estada en l'estranger del becari, per motius de formació investigadora, durant els dos primers anys d'aprofitament de la beca. La presentació de l'esmentat document d'aval és condició indispensable per a formalitzar la sol.licitud.  
El termini de presentació de sol.licituds serà d'un mes a partir de l'entrada en vigor de la present Ordre, si els sol.licitants finalitzaren els seus estudis en el curs 1993/94 o anteriorment. Per als sol.licitants que finalitzen en el curs 1994/95, el termini es perllongarà fins el 30 de juliol de 1995.  
3.3.2 Per a l'Acció Tipus B:  
a) Imprés normalitzat amb aquesta finalitat degudament emplenat.  
b) Informe (màxim 5 pàgines) de les activitats acadèmiques i investigadores a realitzar durant 1996. Aquest informe haurà d'anar signat pel becari i pel seu director.  
c) El director del treball d'investigació del becari haurà de trametre, en el mateix termini, un informe confidencial, signat i en sobre tancat, sobre les activitats del becari, el seu rendiment i les perspectives de cada al pròxim curs.  
d) Currículum actualitzat del sol.licitant (màxim 3 pàgines).  
e) Acreditació d'estar o haber estat matriculat dels estudis de tercer cicle o, si s'escau, d'haver obtingut la suficiència investigadora.  
El termini de presentació de sol.licituds serà des de l'entrada en vigor de la present Ordre fins el 31 d'octubre de 1995.  
3.3.3 Per a les accions tipus C:  
a) L'imprés de sol.licitud, degudament emplenat, on s'inclourà una memòria detallada del projecte de treball a desplegar durant el període d'estada en l'estranger.  
b) Acreditació del coneixement suficient de l'idioma estranger necessari.  
c) Acreditació de l'admissió, o compromís de sol.licitar-la, en alguna universitat o centre d'investigació estranger on es té previst realitzar l'estada, justificant els motius pels quals s'ha realitzat l'esmentada elecció. La no presentació del document d'admissió al centre abans de la incorporació serà motiu d'anul.lació de l'ajuda.  
d) Un informe del director de la tesi doctoral on es faça constar l'oportunitat de l'estada proposta.  
El termini de presentació de sol.licituds tindrà el calendari següent:  
1) Per a les activitats que es realitzen des de l'1 de gener de 1996 al 30 d'abril de 1996, serà d'un mes a partir de l'entrada en vigor d'aquesta Ordre.  
2) Per a les activitats que es facen des de l'1 de maig de 1996 al 31 de desembre del mateix any, serà des de l'1 de gener de 1996 fins el 31 de juliol del mateix any.  
4. Criteris de selecció de becaris.  
4.1 Per a l'Acció tipus A:  
Es tindran en compte els mèrits acadèmics, científics i tècnics del sol.licitant, l'interés científic i tècnic del treball d'investigació que es propose per a la beca d'acord amb les repercussions sòcio-econòmiques, científico-tècniques o culturals, la seua relació a les àrees temàtiques incloses en els plans sectorials del PVCIT i l'activitat científica del grup d'investigació amb el qual es va realitzar la investigació. Tot això prenent en consideració:  
A. Barem general:  
D'acord amb tot l'anterior, la Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, avaluarà cada sol.licitud tenint en compte cada un dels aspectes següents:  
a) Un 60 per 100 de la valoració final ho constituirà l'expedient acadèmic ponderat. La fórmula per a ponderar les notes dels expedients s'establirà prenent com a base les notes mitjanes, com a mínim, de les últimes 4 promocions, si les tingués, dels estudis duts a terme pels sol.licitants.  
2) Un 15% la constituiran altres mèrits del sol.licitant.  
3) Un 25% ho constituirà l'avaluació del treball d'investigació proposat per la beca, del director del treball d'investigació i del grup d'investigació encarregat de la formació del sol.licitant.  
b) Altres criteris d'avaluació:  
La Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, prèviament a l'avaluació de les sol.licituds individuals, establirà criteris per a afavorir una eficaç distribució de beques entre els distints plans sectorials del PVCIT.  
- Aquest criteri es considerarà independent de les relacions nominals a què donara lloc l'aplicació simple del barem general descrit en el punt A.  
- També, i sempre que la valoració final del candidat siga com a mínim equivalent el valor mitjà del còmput de les sol.licituds corresponents a les respectives àrees temàtiques establertes en cada un dels plans sectorials del PVCIT, es considerarà mèrit preferent per a l'adjudicació d'una beca l'adscripció del sol.licitant a un nou projecte d'investigació Generalitat Valenciana concedit per raó de la convocatòria corresponent al present exercici de 1995 i descrita en l'annex II a la present Ordre.  
4.2 Per a l'acció Tipus B:  
Els criteris per a la selecció dels candidats seran els següents:  
a) Els resultats aconseguits en el desplegament del treball d'investigació del becari.  
b) La valoració dels mèrits acadèmics, científics i tècnics que al.legue el sol.licitant.  
c) La programació presentada per al període de renovació.  
d) L'aprofitament demostrat pel becari, i es podrà sol.licitar informació addicional per a tenir seguretat en aquest extrem.  
4.3 Per a les accions tipus C:  
Els criteris per a la selecció prevista seran les següents:  
a) Els resultats obtinguts en el desplegament del treball d'investigació del becari.  
b) L'oportunitat de l'estada proposta.  
c) L'aprofitament demostrat pel becari, i es podrà sol.licitar informació addicional per a tenir seguretat d'aquest extrem.  
5. Calendari de resolucions  
Les resolucions d'adjudicació se dictaran i s'ordenarà la seua publicació en el mes de gener de 1996, exceptuant les accions de tipus C, on les resolucions podran dictar-se i se podrà ordenar la seua publicació en qualsevol data anterior al 30 de setembre de 1996. Tot això d'acord amb l'article segon d'aquesta convocatòria, es a dir, condicionada a l'aprovació dels crèdits, i fins el seu límit, que, per a l'esmentat exercici, es consignen amb aquesta finalitat en els pressupostos de la Generalitat Valenciana.  
6. Dotació i període d'aprofitament de les beques  
6.1 Per a les accions de tipus A i B.  
6.1.1 La beca comprén una dotació mensual de 107.000 pessetes brutes i assegurança d'accidents corporals i d'assistència mèdica. Aquesta última podrà ser extensible al cònjuge i als fills del beneficiari sempre que no tinguen cobertura de la Seguretat Social.  
Aquestes beques comporten una aportació de 150.000 pessetes per any, com a assignació al departament o centre on es desplegue el treball d'investigació en concepte d'ajuda institucional. L'esmentada dotació s'haurà de dedicar a:  
- Quan escaiga, a satisfer els preus públics que es fixen com a matrícula dels estudis de tercer cicle considerades imprescindibles perquè el becari obtinga la suficiència investigadora.  
- I, sense perjudici de l'anterior, íntegrament a satisfer les necessitats directament derivades de la realització del projecte que el seu director considere oportunes. Al final de cada període, el director del treball d'investigació trametrà justificació simple de la destinació de l'esmentada ajuda.  
6.1.2 El període d'aprofitament d'aquestes beques comprén des de l'1 de gener fins el 31 de desembre de 1996.  
6.1.3 Les beques podran ser renovades per períodes anuales, fins completar un màxim de 4 anys naturals, fins el límit de les consignacions pressupostàries de l'exercici corresponent a cada any de renovació.  
6.1.4 Sense perjudici del que disposa aquest apartat, ateses les peculiaritats del moment actual pel que fa a les investigacions en matèria de Turisme, els beneficiaris d'una beca per a realitzar un treball d'investigació en l'esmentada matèria estaran obligats a romandre durant el primer any d'aprofitament de la beca, com a mínim, en un centre estranger d'investigació i formació superior de turisme.  
L'esmentat centre serà seleccionat per la Fundació Cavanilles d'Alts Estudis Turístics entre els de major prestigi internacional dins de les àrees temàtiques definides en l'annex XI de la present Ordre.  
Durant el primer any, els becaris cursaran estudis d'especialització la selecció i el cost dels quals, d'acord amb la línia d'investigació en què s'incloga el treball a desplegar pel beneficiari, serà a càrrec de la Fundació Cavanilles d'Alts Estudis Turístiques, en els termes que s'expressen en el document abans esmentat en el punt 3.3.1. i) d'aquest annex. Com a contrapartida a aquesta dotació addicional, i en nom del compliment dels objectius del Pla Sectorial, el becari es comprometrà, en el moment d'acceptar la beca, a aplicar els coneixements adquirits per al desenvolupament de la seua tesi doctoral durant el segon any d'aprofitament de la beca, almenys, en alguna de les seus universitàries de la Fundació Cavanilles.  
6.2 Per a l'acció Tipus C:  
6.2.1 L'ajuda comprén una dotació equivalent a 125.000 pessetes brutes/mes, i, addicionalment, una borsa de viatge que en cap cas podrà superar les 150.000 pessetes.  
6.2.2 Les esmentades estades es concediran per un període mínim de 12 setmanes i màxim de 16 setmanes.  
6.2.3 Les estades a l'estranger hauran d'acomplir, a més del que s'ha dit anteriorment, les previsions establertes en la Llei d'Hisenda Pública de la Generalitat Valenciana.  
6.2.4 Les ajudes per a estades en l'estranger s'abonaran per parts:  
- El pagament del 85% de l'ajuda concedida es trametrà després de la publicació de la Resolució d'adjudicació, d'acord amb la naturalesa específica de l'activitat a realitzar, prèvia acreditació d'haver estat admés en el centre on realitzarà l'estada.  
- El restant 15% de l'ajuda concedida s'abonarà quan el beneficiari justifique documentalment l'estada realitzada.  
La justificació d'aquestes ajudes s'haurà de produir en el termini d'un mes a partir de la finalització de l'estada. La borsa de viatge s'abonarà a l'interessat juntament amb la primera part.  
7. Caràcter de les beques  
7.1 Aquestes beques no estableixen cap relació laboral amb la Generalitat Valencià, universitats o centres d'investigació, ni impliquen, per part de les dites institucions, cap compromís pel que fa a la posterior incorporació dels beneficiaris a les seues plantilles.  
7.2 Atés que l'objectiu de les presents beques és facilitar la formació inicial del personal investigador a través de la realització de projectes específics, que no superen un període de quatre anys naturals, els beneficiaris d'aquest tipus de beca que n'hagen obtingut d'altra o d'altres de característiques anàlogues veuran reduït l'esmentat període màxim, si escau, pel temps ja aprofitat en aquestes darreres.  
7.3 L'aprofitament d'una beca és incompatible amb el registre en les oficines de l'Institut Nacional d'Ocupació (INEM) com a demandant d'ocupació.  
7.4 La renúncia a la beca haurà de sol·licitar-se al director general d'Ensenyaments Universitaris i Investigació, que haurà de donar la seua aprovació. No s'admetran interrupcions temporals de les beques, tret de casos excepcionals, que si de cas, hauran de ser sol.licitat per a la seua autorització, s'escau, a través del Servei de Política Científica de la Direcció General d'Ensenyaments Universitaris i Investigació. Les interrupcions per raó d'incompatibilitat de percepcions econòmiques no podran ser superiors a sis mesos al llarg de la durada de la beca i les seues possibles renovacions. L'esmentada interrupció no comportarà una pròrroga addicional de la beca al final del seu període d'aprofitament, tret dels casos en què es considere l'existència de força major.  
7.5 Les beques concedides a l'empara d'aquesta convocatòria es regiran pel que estableixen les presents bases.  
8 Col.laboració en activitats docents en universitats  
Els becaris adscrits a centres universitaris que es troben en el seu tercer o quart any d'aprofitament de la beca podran dedicar, voluntàriament i amb fins formatius, fins un màxim de 60 hores/any, a col.laborar en activitats docents, prèvia conformitat del director de la investigació i del departament implicat, sense que això supose cap responsabilitat laboral per part de la universitat. L'esmentada col.laboració s'haurà de documentar per la universitat amb caràcter general.  
La Comissió Gestora del Pla Valencià de Ciència i Tecnologia haurà d'autoritzar la col.laboració prevista en aquest apartat, per a la qual cosa, el director del treball d'investigació haurà de trametre al Servei de Política Científica de la Direcció General d'Ensenyaments Universitaris i Investigació, amb temps suficient, la pertinent sol.licitud en què s'indiquen les tasques a desplegar pels becaris, adjuntant el vist-i-plau del director del Departament i el del corresponent vice-rector de professorat.  
9. Condicions de l'obtenció de la beca  
9.1 El becari haurà de manifestar per escrit la seua acceptació de la beca en un termini màxim de 15 dies a partir de la publicació de la Resolució que adjudique aquestes beques.  
9.2 L'obtenció d'una beca a l'empara d'aquesta convocatòria és incompatible amb qualsevol altra retribució o ajuda finançada amb fons públics, així com amb sous o salaris que impliquen vinculació contractual o funcionarial de l'interessat, tret els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost) o de l'article 11.2 de la Llei de Foment i Coordinació General de la Investigació Científica i Tècnic (Llei 13/1986, de 14 d'abril). Els beneficiaris de la beca hauran de comunicar qualsevol causa d'incompatibilitat per aquest motiu.  
9.3 La renúncia a la beca en el seu primer any de vigència comportarà la devolució de totes les quantitats rebudes per l'esmentat concepte quan es produïsca dins dels sis primers mesos de la seua obtenció.  
10. Obligacions dels becaris  
Els becaris estan obligats a:  
10.1 Acceptar les normes fixades en aquesta convocatòria, així com les que la Comissió Gestora del Pla Valencià de Ciència i Tecnologia establisca per al desplegament i seguiment científic.  
10.2 Acomplir amb aprofitament les distintes etapes del pla de treball presentat, s'han d'ajustar a les normes pròpies dels centres on vagen a realitzar els seus treballs, que desplegaran amb dedicació exclusiva.  
10.3 Trametre, al Servei de Política Científica de la Direcció General d'Ensenyaments Universitaris i Investigació, amb anterioritat al 31 d'octubre de cada anualitat, una breu memòria sobre la tasca realitzada i els seus resultats. L'esmentada memòria anirà acompanyada del corresponent informe del director del treball d'investigació, que continga el grau d'acompliment del pla de treball, els resultats i el nivell de formació aconseguit pel becari.  
10.4 Presentar, en la data de terminació de l'últim any d'aprofitament de la beca, una memòria que considere la totalitat del treball realitzat i els seus resultats, fent referència als objectius aconseguits. Aquesta memòria haurà d'incloure, necessàriament, un informe del director del treball d'investigació.  
10.5 Fer constar en qualsevol publicació resultant del seu treball que la investigació ha estat realitzada per mitjà d'una beca de la Conselleria d'Educació i Ciència en el marc del Pla Valencià de Ciència i Tecnologia.  
10.6 En el cas de les accions Tipus C, després de l'estada al centre d'investigació elegit pel beneficiari, aquest haurà de, en el termini màxim d'un mes a partir de la seua finalització, presentar l'informe preceptiu (màxim 10 pàgines).  
10.7 A més de les obligacions indicades anteriorment, els beneficiaris estaran subjectes als preceptes establerts en l'article 47 del text refós de la Llei d'Hisenda Pública de la Generalitat Valenciana i en el Decret 108/1992, del Govern valencià, de 6 de juliol, pel qual es regula la concessió de beques.  
L'incompliment d'aquestes obligacions podrà implicar la suspensió de la percepció de la dotació econòmica i la reclamació de les quantitats percebudes durant el període en què s'haguessen detectat irregularitats, en la forma prevista en la Llei d'Hisenda Pública de la Generalitat Valenciana.  
ANNEX V  
Programa d'ajudes i beques per a la formació,  
perfeccionament i mobilitat del personal docent  
 i/o investigador  
Bases de la convocatòria de beques postdoctorals per a estades a Espanya i a l'estranger de professors i investigadors pertanyents a les plantilles de les universitats i altres centres públics d'investigació  
1. Objecte  
1.1 Aquestes ajudes s'inclouen en el Pla Horitzontal de Recursos Complementaris per a la investigació del PVCIT i tenen per objecte contribuir a l'ampliació i actualització de la formació i els coneixements dels investigadors de les universitats i altres centres d'investigació de la Comunitat Valenciana.  
1.2 Les accions previstes en aquesta convocatòria són:  
Tipus A: Concessió d'ajudes a professors i investigadors pertanyents a les plantilles d'universitats i d'altres centres d'investigació, per a la realització d'estades temporals, adreçades a desplegar un treball d'investigació, a centres d'investigació nacionals i estrangers.  
Tipus B: Concessió d'ajudes, a professors i investigadors pertanyents a les plantilles d'universitats i altres centres d'investigació, per a la realització d'estades temporals adreçades a completar la seua formació docent i investigadora mitjançant cursos a l'estranger.  
La present convocatòria es refereix a actuacions que perseguisquen l'obtenció d'aquests objectius durant l'any 1996.  
2. Requisits dels beneficiaris  
2.1 Tenir la nacionalitat espanyola.  
2.2 Tenir el grau de doctor.  
2.3 Els sol.licitants hauran de ser personal docent o investigador de plantilla (funcionaris o personal contractat ) de les universitats, centres del CSIC, centres d'investigació pertanyents a la Generalitat Valenciana i altres centres d'investigació, tots radicats a la Comunitat Valenciana, sempre que tinguen personalitat jurídica pròpia i no tinguen finalitat de lucre.  
Excepcionalment, també podran participar en aquesta convocatòria de beques:  
a) Els doctors de nacionalitat espanyola que hagen tingut la condició de becaris del subprograma de Formació Personal Investigador del Pla de Foment de la Investigació Científica i Tecnològica de la Generalitat Valenciana de les convocatòries dels cursos acadèmics 1990/91 i 1991/92. No obstant això, es consideraran preferentment les sol.licituds dels qui sí reunisquen la condició de personal funcionari o contractat.  
b) Els doctors que, no reunint els requisits prioritaris descrits en aquest punt, acrediten fefaentment haver desplegat una tasca investigadora al si d'alguns dels organismes descrits, de forma continuada, durant els darrers tres anys. Així mateix, hauran d'acreditar haver executat tasca docent i/o investigadora, de forma ininterrompuda, durant l'últim any, a la Comunitat Valenciana.  
2.4 Acredita el coneixement suficient de l'idioma del país on radique la universitat o centre que se sol.licita, o qualsevol altre que siga comunment utilitzat en el centre.  
Les beques seran incompatibles amb l'obtenció de qualsevol altra beca o ajuda concedida per a idèntica finalitat amb fons d'organismes i institucions, públics o privats, espanyols. En tot cas, qualsevol tipus de finançament addicional haurà, necessàriament, de ser comunicada al Servei de Política Científica de la Direcció General d'Ensenyaments Universitaris i Investigació.  
3. Formalització de les sol.licituds  
3.1 Les sol.licituds, adreçades a la Direcció General d'Ensenyaments Universitaris i Investigació, es presentaran en el Registre General de la Conselleria d'Educació i Ciència, avinguda de Campanar, 32, València-46255. La presentació de sol.licituds podrà fer-se igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
3.2 Les sol.licituds es formalitzaran en l'imprés el model normalitzat del qual es trobarà a disposició dels interessats en l'oficina d'informació de la Conselleria d'Educació i Ciència i en els vice-rectorats d'Investigació de les universitats de la Comunitat Valenciana.  
3.3 Només es podrà presentar una sol.licitud per persona.  
3.4 La documentació a presentar -original i còpia- en formular la sol.licitud serà la següent:  
a) Imprés de sol.licitud, degudament emplenat, on s'inclourà una memòria detallant el treball d'investigació, o si s'escau, de formació a desplegar.  
b) Currículum del sol.licitant.  
c) Acreditació del grau de coneixement de l'idioma estranger.  
d) Nom de tres especialistes en el camp d'investigació del sol.licitant, amb expressió del centre on despleguen la seua activitat investigadora, a fi que la Comissió Gestora del Pla Valencià de Ciència i Tecnologia puga demanar referències.  
e) Informe del director del departament o del centre d'investigació on desplegue la seua activitat el sol.licitant, que especifique la conveniència i utilitat de realitzar l'estada en el centre sol.licitant. Cas que el peticionari siga director de departament serà el rector, o persona en qui delegue, que haurà d'elaborar l'informe.  
f) Acreditació de l'admissió o compromís de sol.licitar-la en alguna de les universitats o centres d'investigació elegits, justificant els motius pels quals s'ha realitzat l'esmentada elecció.  
La no presentació del document d'admissió al centre, abans d'incorporar-s'hi, serà motiu d'anul.lació de la beca.  
g) Acreditació del permís o llicència o compromís de sol.licitar-la de l'autoritat corresponent per a interrompre la tasca docent i investigadora durant el període per al qual se sol.licita la beca. La impossibilitat d'obtenir l'esmentada autorització abans del començament del període invalidarà la seua concessió.  
h) Si s'escau, document relatiu al punt 2.3.b) (mitjançant certificació lliurada per la Secretaria General de la universitat o la unitat administrativa del centre d'investigació a què estiga adscrit el sol.licitant, en original o fotocòpia compulsada).  
i) Historial científic i tèncic del grup investigador on s'integrarà el candidat (centre sol.licitat).  
3.5 El termini de presentació de sol.licituds restarà obert fins el 30 de setembre de 1995.  
4. Característiques de les beques  
Les beques que es convoquen comprenen:  
4.1 Una dotació mensual entre 125.000 i 275.000 de pessetes brutes, d'acord amb el nivell de vida del país i ciutat on radique el centre sol.licitat.  
4.2 Una ajuda per a sufragar les despeses derivades del viatge d'anada i tornada des del centre d'origen, que tindrà una dotació màxima de 200.000 pessetes. Aquesta ajuda es podrà abonar per endavant després de l'entrada en vigor de la resolució d'adjudicació després de l'enviament, amb la suficient antelació, al Servei de Política Científica de la Direcció General d'Ensenyaments Universitaris i Investigació, de document escrit on es confirmen les dates de durada de l'estada. Si de cas, aquestes borses es podran abonar junt a la primera mensualitat.  
4.3 Assegurança combinada d'accident i assistència sanitària en el país d'obtenció de la beca, tret del territori nacional.  
5. Durada de la beca  
5.1 Les beques que es convoquen tindran una durada compresa entre un mínim d'un mes i un màxim de sis; les sol.licituds hauran d'especificar aquest extrem en l'imprés. Excepcionalment, es podran concedir ajudes no superior a nou mesos, prèvia justificació, per part de l'interessat de la importància que té l'ampliació del termini per al treball a desplegar. La dita justificació s'incorporarà a l'expedient de sol.licitud i haurà de comptar, a més, amb el vist-i-plau del vice-rector del Professorat de la Universitat o del director del centre d'investigació afectat.  
5.2 L'aprofitament de les beques es farà de forma ininterrompuda en un període comprés entre l'1 de gener i el 31 de desembre de 1996.  
5.3 Els beneficiaris hauran de notificar, al Servei de Política Científica de la Direcció General d'Ensenyaments Universitaris i Investigació, la data d'incorporació al centre elegit en un termini no superior a dos mesos des de l'adjudicació de la beca. S'entendrà que tot beneficiari que no s'incorpore al seu centre d'aplicació en la data autoritzada renuncia a la beca.  
6. Criteris de selecció  
Es tindran en compte els següents criteris de selecció:  
a) Mèrits acadèmics i científico-tècnics del sol.licitant.  
b) Interés científico-tècnic i possibles repercussions del treball d'investigació proposada o, si s'escau, dels cursos a realitzar, així com la viabilitat de la seua execució en el temps sol.licitat i amb els recursos disponibles.  
c) Historial científico-tècnic del grup investigador on s'integrarà el candidat (centre sol.licitat).  
d) La Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, prèviament a l'avaluació de les sol.licituds individuals i atenent l'optimització dels recursos econòmics disponibles, podrà establir criteris per a afavorir una eficaç distribució de beques entre les distintes àrees temàtiques considerades en els diferents plans sectorials del Pla Valencià de Ciència i Tecnologia.  
e) Sense perjudici del que s'ha dit abans, i a efectes d'optimitzar els recursos econòmics disponibles, en igualtat d'altres circumstàncies, tindran preferència els interessats que no hagen obtingut una beca o ajuda homologable a la que ara es convoca, de durada superior a vuit setmanes, durant l'any 1995.  
7. Obligacions dels beneficiaris  
7.1 Acceptar per escrit la beca en una termini màxim de 15 dies des de la publicació de la Resolució que adjudique aquestes beques. El no compliment d'aquest requisit comportarà la pèrdua de la beca.  
7.2 L'acceptació de la beca per part del beneficiari implica la de les normes fixades en aquesta convocatòria, així com la de les que la Comissió Gestora del Pla Valencià de Ciència i Tecnologia establisca per al seu desenvolupament i seguiment científic.  
7.3 Acomplir amb aprofitament les distintes etapes del pla de treball proposat, dedicant-s'hi d'acord amb les normes pròpies del centre on es duga a terme.  
7.4 Trametre al Servei de Política Científica de la Direcció General d'Ensenyaments Universitaris i Investigació, en el termini d'un mes a partir de la finalització de l'estada, un informe de la tasca realitzada, contenint els resultats obtinguts i fent constar-hi la conformitat del director del treball.  
L'incompliment d'aquest requisit implicarà la devolució de la totalitat de les dotacions econòmiques percebudes.  
7.5 Notificar al Servei de Política Científica la seua arribada a la universitat o centre d'investigació seleccionat, indicant l'adreça particular.  
7.6 Romandre en el centre per al qual sol.licità la beca, sent necessari per a qualsevol canvi l'autorització del director general d'Ensenyaments Universitaris i Investigació.  
7.7 Fer contar en qualsevol publicació resultant que aquesta ha estat realitzada per mitjà d'una ajuda de la Conselleria d'Educació i Ciència en el marc del Pla Valencià de Ciència i Tecnologia. Així mateix, s'haurà d'enviar al Servei de Política Científica de la Direcció General d'Ensenyaments Universitaris i Investigació un exemplar d'aquesta.  
En cas d'incompliment d'alguna de les obligacions anteriorment esmentades, el director general d'Ensenyaments Universitaris i Investigació a proposta de la Comissió Gestora del Pla Valencià de Ciència i Tecnologia podrà anul.lar la concessió de la beca i, si s'escau, demanar la devolució de les quantitats percebudes.  
A més de les obligacions indicades anteriorment, els beneficiaris estaran subjectes als preceptes establerts en la Llei d'Hisenda Pública de la Generalitat Valenciana.  
8. Calendari de resolucions  
Les resolucions s'ordenaran durant el primer trimestre de 1996 i d'acord amb l'article segon d'aquesta convocatòria, es a dir, condicionades a l'aprovació dels crèdits, i fins el seu límit, que, per a l'esmentat exercici, es consignen amb aquesta finalitat en els pressupostos de la Generalitat Valenciana.  
ANNEX VI  
Programa d'ajudes i beques per a la formació,  
perfeccionament i mobilitat del personal docent  
i/o investigador  
Bases de la convocatòria de beques per a la formació de personal de suport tècnic a la investigació  
1. Objecte  
Aquestes ajudes, que s'emmarquen dins del Pla Horitzontal de Recursos Complementaris per a la Investigació, tenen com a finalitat principal la de contribuir a la formació de personal qualificat de suport tècnic a les tasques d'investigació i desplegament.  
Les ajudes pretenen afavorir el perfeccionament de la formació de titulats de Formació Professional i establir nous vincles entre l'esmentat sector educatiu i els àmbits universitari i científico-tecnològic. De la mateixa forma, es persegueix també millorar les expectatives d'inserció laboral dels esmentats titulats propiciant el seu coneixement i capacitació en tècniques innovadores, usades en llocs de treball singulars, que necessiten un aprenentatge de més fàcil adquisició en les ofertes formatives normalitzades.  
En definitiva, aquest programa pilot es concebut com un instrument per a la formació de futurs tècnics qualificats, mitjançant la concessió de beques que faciliten els beneficiaris una pràctica adequada al seu nivell d'estudis i d'aplicació en el camp de la investigació científica i el desplegament tecnològica.  
En aquesta primera etapa del programa, els sol·licitants desplegaran la seua activitat formativa en les Entitats beneficiaries mitjançant la realització de treballs pràctics formatius sota la direcció del tutor que cada organisme hi designe, i haurà de demostrar uns nivells de dedicació i rendiment satisfactori.  
2. Beneficiaris  
2.1 Podran ser l'Institut Valencià d'Investigacions Agràries, les universitats públiques valencianes o els centres d'investigació del CSIC radicats a la Comunitat Valenciana.  
2.2 Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3. Requisits i formalització de les sol.licituds  
3.1 Podran sol.licitar aquestes beques persones físiques, de nacionalitat espanyola i residents a la Comunitat Valenciana, que hagen finalitzat estudis de Formació Professional dins dels quatre anys immediatament anteriors a la data d'inici del treball pràctic formatiu. Els esmentats estudis hauran de ser adequats als perfils formatius que cada entitat farà públics d'acords amb el que estableix l'apartat 4 d'aquestes bases. L'acompliment del servei militar o de la prestació social substitutòria interromp el còmput dels quatre anys.  
3.2 Les esmentades sol.licituds hauran d'estar avalades, mitjançant la firma en l'imprés normalitzat de sol.licitud de:  
a) El tutor del treball pràctic designat per l'organisme. L'esmentat tutor haurà de ser un membre de les escales tècniques superiors que presten suport a la investigació o un doctor que forme part d'un equip que desplegue un projecte d'investigació en el centre on s'incorporarà el becari. Si de cas, l'esmentat tutor haurà d'estar vinculat per relació funcionarial o laboral amb alguna de les entitats a què fa referència l'apartat 2 d'aquestes bases.  
b) El representant legal de les entitats d'adscripció dels becaris.  
3.3 Les sol.licituds, adreçades al director general d'Ensenyaments Universitaris i Investigació, es presentaran en el Registre General de la Conselleria d'Educació i Ciència, avinguda de Campanar, 32, València-46071. La presentació de les sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
3.4 Els models d'impresos normalitzats podran obtenir-se en l'oficina d'informació de la Conselleria d'Educació i Ciència, avinguda de Campanar, 32, València-46014, en els vice-rectorats d'Investigació de les universitats públiques valencianes, en la delegació del CSIC per a la Comunitat Valenciana i en l'Institut Valencià d'Investigacions Agràries.  
3.5 La sol.licitud, que es presentarà amb tres exemplars, haurà d'incloure la documentació següent:  
a) Imprés normalitzat de sol.licitud, degudament emplenat en tots els seus extrems.  
b) Fotocòpia del DNI o, si s'escau, del passaport.  
c) Títol que acredite el nivell acadèmic requerit en el punt 3.1, d'acord amb els perfils d'entrada a què fa referència el punt 4 d'aquestes bases (original, o fotocòpia compulsada).  
d) Certificació acadèmica completa, on figuraran totes les qualificacions obtingudes i les seues dates (original, o fotocòpia compulsada).  
e) Còpia simple de la documentació acreditativa que el sol.licitant és resident a la Comunitat Valenciana.   
f) Certificats o diplomes de formació ocupacional si s'escau.  
g) Currículum actualitzat del sol.licitant (màxim 3 pàgines).  
3.6 Les sol.licituds s'hauran de formalitzar durant el segon més comptat a partir de la data d'entrada en vigor de la present Ordre.  
4. Dels perfils formatius  
Les entitats beneficiàries, ajustant-se a les disponibilitats pressupostàries del Programa i en el termini d'un mes a partir de l'entrada en vigor de la present Ordre, hauran de trametre al Servei de Política Científica de la Conselleria d'Educació i Ciència i publicar en els taulers d'anuncis els perfils formatius corresponents a les presents beques amb indicació dels extrems següents:  
a) Títol del treball pràctic formatiu oferit.  
b) Perfil d'entrada: perfil de formació prèvia requerida per a dur a terme el desplegament de la formació especialitzada del sol.licitant.  
c) Entitat responsable i localitat.  
d) Departament, Servei o Unitat d'Investigació, indicant el tutor designat.  
e) Horari requerit, tenint en compte que la dedicació setmanal del becari serà de 35 hores.  
5. Caràcter de les beques  
5.1. La beca comprén una dotació mensual a l'interessat de 90.000 pessetes brutes i assegurança d'accidents corporals i d'assistència mèdica. Aquest últim podrà ser extensible al conjuge i als fills del becari sempre que no tinguen cobertura de la Seguretat Social. Tot això d'acord amb les especificacions següents:  
a) L'abonament a l'entitat beneficiaria de les quantitats que li correspondran al becari pels vuit primers mesos de l'aprofitament de la beca dins de cada període anual, així com el corresponent a l'assegurança d'accidents corporals i d'assistència mèdica per al període global de gaudi de la beca, serà a càrrec dels pressupostos de la Conselleria d'Educació i Ciència, sempre d'acord amb el que disposa l'article tercer de la present Ordre.  
b) L'abonament al becari de les quantitats corresponent a les quatre restants dotacions mensuals de tenir la beca de cada període anual serà a càrrec dels pressuposts de l'entitat beneficiaria on el becari desplegue el seu treball pràctic formatiu. Les esmentades entitats adquiriran explícitament aquest compromís en el moment d'avalar les sol.licituds dels interessats i aquest compromís es referirà únicament als candidats que resulten finalment seleccionats per a la realització de treballs pràctics formatius oferits per l'esmentada entitat.  
Excepcionalment, pel que fa al present exercici de 1995, per a l'abonament de les quantitats esmentades en el punt a) d'aquest apartat, cas que l'entitat beneficiària siga alguna de les universitats públiques valencianes, s'hi destinaran amb aquesta finalitat els crèdits transferits tot acomplint l'Acord del Govern valencià de 17 d'octubre de 1994 pel qual s'aprovava la dotació econòmica per al programa pilot de formació de personal de suport a la investigació per a cada una de les universitats. Les universitats, per a confeccionar l'oferta a què es fa referència en l'apartat 4 d'aquestes bases, hauran de tenir en compte aquesta consignació pressupostària màxima.  
5.2. El període d'aprofitament d'aquestes beques comprén des de l'1 d'octubre fins el 31 de desembre de 1995. Sempre d'acord amb el que disposa l'article segon de la present Ordre, les beques es perllongaran des de l'1 de gener fins el 30 de setembre de 1996, sense que calga sol.licitar l'esmentada pròrroga per part del beneficiari.  
5.3. Les beques podran ser renovades per un període anual addicional, fins completar un màxim de dos anys naturals, d'acord amb les condicions que específicament s'establisquen amb aquesta finalitat en la convocatòria corresponent.  
5.4 Aquestes beques no estableixen cap relació laboral amb la Generalitat Valenciana o els centres d'investigació on s'aprofite. Així mateix, no impliquen cap compromís per part de les esmentades institucions pel que fa a la posterior incorporació dels beneficiaris a les seues plantilles.  
5.5 Atés que l'objectiu de les presents beques és facilitar la formació inicial de futurs tècnics de suport a la investigació, a través de la realització de treballs de formació específics que no superen un període de dos anys naturals, els sol.licitants d'aquest tipus de beca que n'hagen obtingut una altra o d'altres de característiques anàlogues veuran reduït el dit període màxim, si escau, pel temps ja passat d'aquestes últimes.  
5.6 L'aprofitament d'una beca és incompatible amb el registre en les oficines de l'Institut Nacional d'Ocupació (INEM) com a demandant de treball.  
5.7 La renúncia a la beca s'haurà de sol.licitar al director general d'Ensenyaments Universitaris i Investigació, que haurà de donar la seua aprovació. No s'admetran interrupcions temporals de les beques, tret de casos excepcionals que, en qualsevol cas, hauran de ser sol.licitats per a la seua autorització, si escau, a través del Servei de Política Científica de la Direcció General d'Ensenyaments Universitaris i Investigació. Les interrupcions per causa d'incompatibilitat de percepcions econòmiques no podran ser causa de suspensió temporal de la beca. Les interrupcions no comportaran una pròrroga addicional de la beca al final del seu període d'aprofitament, tret dels casos en què es considere l'existència de força major.  
5.8 Les beques que es convoquen, que són incompatibles amb l'exercici de qualsevol activitat professional retribuïda, es regiran pel que estableixen les presents bases i hauran de complir, a més del que s'hi ha indicat, les previsions establertes en la Llei d'Hisenda Pública de la Generalitat Valenciana.  
6. Selecció dels candidats  
6.1 La selecció final dels candidats s'efectuarà per la Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, a proposta raonada de les entitats encarregades de la formació de becaris.  
6.2 Per a formular l'esmentada proposta per part de les entitats beneficiàries es farà de la forma següent:  
a) Després de finalitzat el termini de presentació de sol.licituds, el Servei de Política Científica de la Direcció General d'Ensenyaments Universitaris i Investigació trametrà a cada una de les esmentades entitats totes les sol.licituds referides a l'oferta realitzada.  
b) Després de l'informe del tutor designat per l'entitat per a la direcció de cada treball pràctic formatiu oferit, l'entitat beneficiària enviarà al Servei de Política Científica de la Direcció General d'Ensenyaments Universitaris i Investigació, abans del 15 de setembre de 1995, la relació prioritzada dels candidats que proposa per a cada un dels treballs pràctics formatius oferits.  
L'esmentada proposta prioritzada, que serà efectuada d'acord amb les disposicions reglamentàries o estatutàries de cada entitat que resulten d'aplicació, haurà de tenir en compte, com a mínim, els criteris d'avaluació següents:  
1) Adequació del perfil previ de formació del candidat a les característiques del treball pràctic de formació oferit. La valoració d'aquest apartat tindrà un pes mínim del 30% en la valoració final de cada sol.licitud.  
2) La qualificació mitjana obtinguda pel sol.licitant en els estudis requerits en aquestes bases, de manera que es prioritze l'esforç acadèmic del sol.licitant. La valoració d'aquest apartat tindrà un pes mínim del 50% en la valoració final de cada sol.licitud.  
3) Altres mèrits curriculars del candidat que estiguen relacionats amb les característiques del treball pràctic de formació oferit. La valoració d'aquest apartat tindrà un pes mínim del 10% en la valoració final de cada sol.licitud.  
Un màxim del 10% de la valoració final de cada sol.licitud podrà ser establert per l'entitat beneficiària d'acord amb altres criteris que siguen considerats prioritaris per aquesta. En aquest cas els esmentats criteris hauran de ser explicitats en l'oferta de treballs pràctics formatius que realitze l'entitat i a la qual es refereix l'apartat 4 de les presents bases.  
7. Calendari de resolucions  
La Resolució que afecta el període d'aprofitament de la beca comprés entre l'1 d'octubre i el 31 de desembre de 1995 se dictarà i ordenarà la seua publicació abans del 30 de setembre de 1995 i la referida al període comprés entre l'1 de gener i el 30 de setembre de 1996 se dictarà i s'ordenarà la seua publicació durant el primer trimestre de 1996. Aquesta última d'acord amb l'article segon d'aquesta convocatòria, es a dir, condicionada a l'aprovació dels crèdits, i fins el seu límit, que, per a l'esmentat exercici, es consignen amb aquesta finalitat en els pressupostos de la Generalitat Valenciana.  
8. Condicions de l'aprofitament de la beca  
8.1 El becari haurà de manifestar per escrit la seua acceptació de la beca en un termini màxim de 15 dies a partir de la publicació de la resolució que adjudique aquestes beques.  
8.2. La renúncia de la beca en el primer any de vigència comportarà la devolució de totes les quantitats percebudes per l'esmentat concepte quan es produïsca dins dels sis primers mesos del seu aprofitament.  
8.3 Els becaris estan obligats a:  
a) Acceptar les normes fixades en aquesta convocatòria, així com les que la Comissió Gestora del Pla Valencià de Ciència i Tecnologia establisca per al seu desplegament i seguiment.  
b) Acomplir amb aprofitament les distintes etapes del pla de formació, i s'haurà d'ajustar a les normes pròpies dels centres on realitzen els seus treballs pràctics formatius.   
c) Trametre, al Servei de Política Científica de la Direcció General d'Ensenyaments Universitaris i Investigació, abans de l'1 de setembre de cada anualitat, una breu memòria sobre la tasca realitzada i els seus resultats. L'esmentada memòria haurà d'anar acompanyada del corresponent informe del tutor, que farà referència al grau d'acompliment i el nivell de formació obtingut pel becari.  
L'incompliment d'aquestes obligacions, o el de les establertes en l'apartat 5 d'aquestes bases, podrà comportar la suspensió de la percepció de la dotació econòmica i la reclamació de les quantitats rebudes durant el període en què s'hagueren detectat irregularitats, en la forma prevista en la Llei d'Hisenda Pública de la Generalitat Valenciana.  
ANNEX VII  
Programa d'ajudes i beques per a la formació,  
perfeccionament i mobilitat del personal  
docent i/o investigador  
Bases de la convocatòria d'estades d'investigadors invitats a universitats i altres centres públics d'investigació radicats a la Comunitat Valenciana  
1. Objecte  
Aquesta convocatòria que s'inclou en el Pla Horitzontal de Recursos Complementaris per a la Investigació del PVCIT, té per objecte fomentar la cooperació científico-tècnica mitjançant la incorporació temporal d'investigadors, nacionals o estrangers, de reconegut prestigi, que, per la singularitat dels seus coneixements, puguen aportar una col.laboració qualificada a l'esforç d'investigació científica i desplegament tecnològic realitzat per grups d'investigació radicats a la Comunitat Valenciana.  
Aixi, aquesta convocatòria no és adeqüada per a la realització d'activitats que tingan com a finalitat principal el desenvolupament d'activitats docents, i s'adreça especialment dirigides a potenciar el establiment i desenvolupament de col.laboracions científiques supranacionals, particularment a l'àmbit de la Unió Europea, de caràcter regular, amb la participació efectiva d'investigaciors de la Comunitat Valenciana.  
La present convocatòria es refereix a les actuacions que persegueixen l'obtenció d'aquest objectiu durant l'any 1996.  
2. Sol.licitants i beneficiaris  
2.1 Podran presentar sol.licituds, les universitats, centres d'investigació del CSIC o altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat lucrativa, radicades, en tots els casos, a la Comunitat Valenciana i com investigadors responsables dels equips científico-tècnics, les persones físiques amb plena capacitat investigadora vinculades per relació funcionarial o laboral amb les esmentades entitats.  
2.2 Les esmentades entitats seran les beneficiàries i perceptores de les quantitats que es lliuren per raó de le subvencions concedides a l'empara d'aquesta convocatòria i els seus representants legals hauran de tenir capacitat suficient per a actuar i no trobar-se inhabilitats per a l'obtenció de subvencions públiques o per a contractar amb l'estat o d'altres ens públics.  
3. Formalització de les sol.licituds  
3.1 Les sol.licituds, adreçades al director general d'Ensenyaments Universitaris i Investigació, es presentaran en el Registre General de la Conselleria d'Educació i Ciència, avinguda de Campanar,32, València-46745. La presentació de les sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
3.2 Les sol.licituds es formalitzaran en l'imprés el model normalitzat del qual es trobarà a disposició dels interessats en l'oficina d'informació de la Conselleria d'Educació i Ciència i en els vice-rectorats d'Investigació de les universitats de la Comunitat Valenciana.  
3.3 La documentació a presentar original i còpia en formalitzar la sol.licitud serà la següent:  
a) Imprés de sol.licitud, degudament emplenat, amb una memòria que detalle l'historial de col.laboració, si s'escau, i el programa a realitzar durant l'estada de l'investigador convidat i on s'indique la durada prevista.  
b) Currículum de l'investigador convidat.  
c) Historial conjunt, amb el currículum de cada un dels integrants dels grups d'investigació receptors, que incloga la seua tasca científico-tècnica durant, com a mínim, els cinc últims anys.  
d) Dues cartes de referència sobre l'investigador convidat, que hauran de ser enviades, directament per científics acreditats en l'àrea, al Servei de Política Científica de la Direcció General d'Ensenyaments Universitaris i Investigació.  
3.4 El termini de presentació de sol.licituds restarà obert fins el 30 de setembre de 1995.  
4. Quantia de les ajudes  
Les ajudes que es convoquen comprenen una dotació a l'entitat beneficiaria de:  
1. Fins 300.000 pessetes brutes mensuals, o el seu equivalent proporcional a la durada de l'estada, d'acord amb la qualificació professional de l'investigador i, en general, de la tasca científico-tècnica a desplegar.  
2. de Fins 200.000 pessetes, en concepte d'ajuda per a sufragar les despeses derivades del viatge d'anada i tornada des del centre d'origen.  
5. Criteris de selecció  
D'acord amb el que s'ha dit en l'apartat primer d'aquestes bases, es tindran en compte els criteris de selecció següents:  
a) Mèrits acadèmics, científics i professionals de l'investigador convidat proposat.  
b) Interés científico-tècnic del programa de col.laboració i viabilitat de la seua execució en el temps sol.licitat i amb els recursos disponibles.  
c) Tasca científico-tècnica a desplegar en el centre receptor per l'investigador convidat.  
d) Col.laboració, si s'escau, de l'investigador convidat en programes de tercer cicle.  
e) Caràcter interdepartamental i/o interuniversitari, si s'escau, de la tasca encomanada a l'investigador convidat.  
f) Historial acadèmic i científic dels grups investigadors que subscriuen la sol.licitud.  
g) La comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, prèviament a l'evolució de les sol.licituds individuals i atenent l'optimització dels recursos econòmics disponibles, podrà establir criteris per a afavorir una eficaç distribució d'aquestes ajudes entre les distintes àrees temàtiques que s'inclouen en els plans sectorials del PVCIT.  
6. Caràcter de les ajudes  
Les estàncies d'investigadors invitats que se convoquen tindran una durada compresa entre un mínim de 15 dies i un màxim de 3 mesos.  
L'estada de l'investigador convidat es farà de forma ininterrompuda entre l'1 de gener i el 31 de desembre de 1996.  
S'entendrà que tot investigador que no s'incorpore al seu centre d'aplicació en la data autoritzada renuncia a l'ajuda. Aquest extrem s'haurà de comunicar al Servei de Política Científica de la Direcció General d'Ensenyaments Universitaris i Investigació pel responsable del grup que sol.licita l'ajuda per a l'investigador convidat.  
La concessió i l'aprofitament d'aquestes ajudes no implica cap compromís pel que fa a la posterior incorporació de l'interessat a la plantilla de la universitat o centre de destinació, ni, en cap cas, relació contractual de l'investigador convidat amb la Generalitat Valenciana.  
De la mateixa forma, la Generalitat Valenciana i els centres receptors no contrauen cap compromís pel que fa a les despeses i les condicions d'allotjament, manutenció i d'altres de l'investigador convidat durant el període de la seua estada; tot això amb independència de les obligacions d'acollida per part dels centres receptors a què fa referència l'apartat 7.4 d'aquest annex.  
7. Obligacions  
7.1 L'acceptació de les ajudes per part dels beneficiaris implica la de les normes fixades en aquesta convocatòria, així com les que la Comissió Gestora del Pla Valencià de Ciència i Tecnologia establisca per al seu desplegament i seguiment científic.  
7.2 L'investigador convidat haurà d'acomplir amb aprofitament les distintes etapes del pla de treball proposat, dedicant-s'hi de conformitat amb les normes pròpies del departament o centre en què es duga a terme.  
7.3 L'investigador convidat haurà de romandre vinculat, per al compliment de la seua tasca, al departament o centre per al qual se sol.licità l'ajuda, i serà necessari per a qualsevol canvi l'autorització de la Comissió Gestora del Pla Valencià de Ciència i Tecnologia.  
7.4 En sol.licitar les ajudes incloses en aquesta convocatòria, els centres receptors es comprometen a vetlar per una adequada acollida de l'investigador convidat i a facilitar-li els mitjans per al desplegament de les activitats proposades.  
7.5 Després de finalitzada l'estada haurà de trametre al Servei de Política Científica de la Direcció General d'Ensenyaments Universitaris i Investigació un informe, elaborat per l'investigador convidat, sobre la tasca realitzada contenint els resultats obtinguts i un informe, del responsable del grup amb el qual haja col.laborat, sobre l'acompliment de les activitats previstes on haurà de figurar el vist-i-plau del vice-rector d'Investigació de la Universitat corresponent, o del director del centre d'investigació.  
7.6 Cas d'incompliment d'alguna de les obligacions anteriorment indicades el director general d'Ensenyaments Universitaris i Investigació a proposta de la Comissió Gestora del Pla Valencià de Ciència i Tecnologia podrà rescindir la concessió de l'ajuda, així com reclamar la devolució de les quantitats percebudes.  
A més de les obligacions indicades anteriorment, els beneficiaris estaran subjectes als preceptes establerts en la Llei d'Hisenda Pública de la Generalitat Valenciana.  
8. Calendari de resolucions  
Les resolucions s'ordenaran durant el primer trimestre de 1996 i d'acord amb l'article segon d'aquesta convocatòria, es a dir, condicionades a l'aprovació dels crèdits, i fins el seu límit, que, per a l'esmentat exercici, es consignen amb aquesta finalitat en els pressupostos de la Generalitat Valenciana.  
ANNEX VIII  
Programa d'ajudes i beques per a la formació,  
perfeccionament i mobilitat del personal  
docent i/o investigador  
Bases de la convocatòria de borses de viatge per a la preparació projectes del IV Programa marc de la Unió Europea i per a l'assistència a congressos, jornades i reunions de caràcter científic i tecnològic  
1. Objecte  
Aquesta convocatòria que s'inclou en el Pla Horitzontal de Recursos Complementaris per a la Investigació del PVCIT, té per objecte tant fomentar la cooperació científico-tècnica en l'àmbit de la Unió Europea com a contribuir a la difusió de l'activitat científica i tecnològica desplegada per investigadors de la Comunitat Valenciana, així com facilitar altres tasques complementàries de formació i col.laboració científica, mitjançant la concessió d'ajudes per a l'assistència i participació en congressos, jornades i reunions de caràcter científic i tecnològic.  
2. Beneficiaris  
Podran ser beneficiaris d'aquestes ajudes les persones físiques amb plena capacitat investigadora vinculades per relació funcional o laboral amb universitats, centres d'investigació del CSIC o d'altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat de lucre i estiguen radicades, en tots els casos, a la Comunitat Valenciana.  
Així mateix, poden ser beneficiaris les persones que estiguen plenament dedicades a tasques d'investigació en departaments universitaris, o en els centres abans esmentats, i s'aprofiten una beca per a la dita finalitat dins dels programes de formació de personal investigador de la Generalitat Valenciana.  
3. Sol.licituds  
3.1 Les sol.licituds, adreçades al director general d'Ensenyaments Universitaris i Investigació, es presentaran en el Registre General de la Conselleria d'Educació i Ciència, avinguda de Campanar, 32, València-46884. La presentació de sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
3.2 Les sol.licituds es formalitzaran en l'imprés el model normalitzat del qual es trobarà a disposició dels interessats en l'oficina d'informació de la Conselleria d'Educació i Ciència i en els vice-rectorart d'Investigació de les universitats de la Comunitat Valenciana.  
3.3 Només es podrà presentar una sol.licitud per persona. De la mateixa manera, només podrà ser atesa una sol.licitud per cada una de les comunicacions o de les propostes concretes de participació en activitats a què fan referència aquestes bases.  
3.4 Les sol.licituds hauran d'anar acompanyades de la documentació següent:  
a) Breu resum de la comunicació a presentar o justificació raonada de la participació proposada. En el cas que l'objecte de l'ajuda siga la preparació d'un projecte d'investigació del IV Programa Marc de la Unió Europea s'haurà d'adjuntar còpia de l'esborrany del projecte a presentar.  
b) Justificant de l'acceptació, per part del comité organitzador de l'activitat corresponent, de la comunicació o de la participació proposada o, si s'escau, compromís de justificar l'esmentada acceptació. En el cas que l'objecte de l'ajuda siga la preparació d'un projecte d'investigació IV Programa Marc de la Unió Europea s'haurà d'adjuntar còpia de l'escrit de la invitació per a participar en el projecte.  
3.5 Les sol.licituds d'ajuda es podran presentar per als congressos, reunions i jornades que se celebren al llarg de l'any 1995.  
El termini de presentació de sol.licituds serà d'un mes, a partir de l'entrada en vigor de la present Ordre.  
4. Import de les ajudes  
L'import màxim de les ajudes serà el següent:  
a) Per a assistir a congressos, reunions i jornades que tinguen lloc en territori nacional: 35.000 pessetes (tret de les Illes Canàries, amb 45.000).  
b) Per a assistència a congressos, reunions i jornades que se celebren en països europeus: 75.000 pessetes.  
c) Per a assistència a congressos, reunions i jornades que se celebren en altres països: 130.000 pessetes.  
L'import de les ajudes consistirà en la subvenció que, dins dels màxims indicats, proposarà la Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana.  
L'abonament de les ajudes s'efectuarà, després que es justifique documentalment l'assistència al congrés, reunió o jornades, mitjançant certificat acreditatiu de la secretaria del comité organitzador o equivalent i/o justificant del desplaçament i de l'allotjament, així com mitjançant la presentació de la comunicació o de l'informe corresponent al Servei de Política Científica de la Direcció General d'Ensenyaments Universitaris i Investigació. El termini per a la justificació serà d'un mes a partir de la finalització del congrés, reunió o jornada, i no es podrà presentar la documentació, en cap cas, després del 15 de desembre de 1995.  
L'obtenció d'aquestes ajudes és incompatible amb el de qualsevol beca o ajuda concedida per a idèntica finalitat, finançada amb fons d'organismes i institucions públiques o privades, espanyoles, incloent-s'hi, en aquest sentit, les ja previstes en el finançament de Projecte d'Investigació Científica i Desplegament Tecnològic Generalitat Valenciana.  
5. Criteris de selecció   
En tot cas, s'hi tindrà en compte:  
- L'interés, qualitat i rellevància científica de l'activitat que es propose d'acord amb les seues repercussions sòcio-econòmiques, científiques o culturals.  
- La Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, prèviament a l'avaluació de les sol.licituds individuals i tot atenent l'optimització dels recursos econòmics disponibles, podrà establir criteris addicionals per a afavorir una eficaç distribució d'aquestes ajudes entre les distintes àrees temàtiques que s'incloguen en els plans sectorials del PVCIT.  
6. Resolució  
6.1 No ajustar-se als termes de la convocatòria, així com amagar dades, alterar-les o qualsevol manipulació de la informació sol.licitada serà causa de desestimació de la proposta, sense perjudici d'altres accions a què, si s'escau, pertocava d'acord amb la legislació vigent.  
6.2 La resolució de beneficiaris se dictarà i se publicarà durant el tercer trimestre de 1995.  
ANNEX IX  
Programa d'ajudes i beques per a la formació,  
perfeccionament i mobilitat del personal docent  
i/o investigador  
Bases de la convocatòria d'ajudes per a l'organització congressos, jornades i reunions de caràcter científic i tecnològic  
1. Objecte  
Aquesta convocatòria, que s'inclou en el Pla Horitzontal de Recursos Complementaris per a la Investigació del PVCIT, té per objecte tant fomentar la cooperació científico-tècnica en l'àmbit de la Unió Europea com contribuir a la difusió de l'activitat científica i tecnològica desplegada per investigadors de la Comunitat Valenciana, així com facilitar altres tasques de col.laboració científica, mitjançant la concessió d'ajudes destinades a sufragar parcialment les despeses derivades de l'organització de congressos, jornades i reunions de caràcter científic i tecnològic. Les esmentades activitats s'hauran de celebrar a la Comunitat Valenciana, organitzades per departaments, instituts universitaris o altres centres d'investigació d'entitats públiques o privades amb personalitat jurídica pròpia, sense finalitat de guany, radicats en tots els casos a la Comunitat Valenciana.  
Les esmentades activitats s'hauran de celebrar al llarg de l'any 1995.  
La subvenció només es podrà destinar a finançar despeses relacionades amb qualsevol de les finalitats següents:  
1. La difusió dels programes de la reunió.  
2. Els desplaçaments, estada i participació d'investigadors, ponents i conferenciats.  
3. L'edició de les ponències o conclusions resultants.  
2. Beneficiaris  
Podran ser les universitats, centres d'investigació del CSIC o d'altres entitats públiques o privades amb finalitat investigadora legal o estatutària i personalitat jurídica pròpia, que no tinguen finalitat lucrativa, radicades en tots els casos a la Comunitat Valenciana. Les esmentades entitats seran les beneficiàries i perceptores de les quantitats que es lliuren per raó de les subvencions concedides a l'empara d'aquesta convocatòria i els seus representants legals hauran de tenir capacitat suficient d'obrar i no trobar-se inhabilitats per a l'obtenció de subvencions públiques o per a contractar amb l'Estat o d'altres ens públics.  
3. Sol.licituds  
3.1 Les sol.licituds, adreçades a la Direcció General d'Ensenyaments Universitaris i Investigació, es presentaran al Registre General de la Conselleria d'Educació i Ciència, avinguda de Campanar, 32, València-46092. La presentació de les sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
3.2. Els models d'impresos normalitzats es podran obtenir en l'oficina d'informació de la Conselleria d'Educació i Ciència, avinguda de Campanar, 32, València-46792 i en els vice-rectorats d'Investigació de les universitats públiques valencianes.  
3.3 Les sol.licituds els responsables científics de les quals estiguen adscrits a un departament o institut universitari seran autoritzades pel vice-rector d'investigació corresponent. Les peticions els responsables científics de les quals estiguen adscrits a organismes no universitaris seran avalades pels seus respectius presidents o directors.  
3.4 Els impresos de sol.licitud, hauran d'acompanyar-se de la documentació (original i còpia):  
a) Composició del comité científic, incloent-hi currículum abreujat dels seues components.  
b) Programa provisional científic i d'altres activitats.  
c) Certificat del comité organitzador que el responsable científic ha estat designat per a organitzar l'activitat científica que es proposa.  
d) Pressupost total estimat d'ingressos i despeses, detallat per conceptes.  
e) Altres documents que calguen.  
El termini de presentació de sol.licituds serà d'un mes, a partir de l'entrada en vigor de la present Ordre.  
4. Import de les ajudes  
Les ajudes consistiran en una subvenció compresa entre 200.000 i 1.000.000 de pessetes, la quantia de les quals serà proposada al director general d'Ensenyaments Universitaris i Investigació, per la Comissió Gestora del Pla, després d'escoltar el Consell de Política Científica i Tecnològica de la Generalitat Valenciana. L'esmentada quantitat s'establirà d'acord amb el programa i de l'interés científic i tècnic de l'activitat. Tindran preferència les activitats que tinguen caràcter internacional, en particular si els seus objectius s'emmarquen en línies de cooperació emparades pel IV Programa Marc de la Unió Europea.  
L'abonament de les ajudes s'efectuarà de la forma següent:  
- El 75% de l'import total després que s'haja publicat la Resolució i en la fase preparatòria de l'organització de l'activitat. A més, quan els beneficiaris siguen entitats privades, la garantia que s'exigirà en la resolució d'adjudicació serà un aval bancari.  
- El 25% restant després que es justifique documentalment la totalitat de l'ajuda concedida, amb l'enviament d'una memòria detallada de les activitats realitzades.  
El termini de justificació serà d'un mes a partir de la finalització del congrés, reunió o jornades, i no es podrà presentar la documentació, en cap cas, després del 15 de desembre.  
5. Criteris de selecció  
En tot cas, Es tindrà en compte:  
- L'interés, la qualitat i la rellevància científico-tecnològica de l'activitat que es propose, d'acord amb els repercussions sòcio-econòmiques, científiques o culturals.  
- La Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, prèviament a l'avaluació de les sol.licituds individuals i atenent l'optimització dels recursos econòmics disponibles, podrà establir criteris addicionals per a afavorir una eficaç distribució d'aquestes ajudes entre les distintes àrees temàtiques que s'incloguen en els plans sectorials del PVCIT.  
6. Resolució  
6.1 El no ajustar-se als termes de la convocatòria, així com amagar dades, alterar-les o qualsevol manipulació de la informació sol.licitada serà causa de desestimació de la proposta, sense perjudici d'altres accions a què, si s'escau, pertocava d'acord amb la legislació vigent.  
6.2 La Resolució d'adjudicació es publicarà durant el tercer trimestre de 1995.  
7. Obligacions  
7.1 Cas de concedir ajudes, l'entitat organitzadora farà constar en tota la informació i documentació que es produïsca, per raó d'aquesta activitat, la col.laboració prestada per la Generalitat Valenciana en el marc del Pla Valencià de Ciència i Tecnologia.  
7.2 Així mateix, haurà de trametre al Servei de Política Científica de la Direcció General d'Ensenyaments Universitaris i Investigació el programa definitiu i la documentació corresponent a l'esmentada activitat científica, abans de la seua celebració i, si s'escau, dos exemplars de les actes publicades.  
7.3 Qualsevol alteració o modificació de les activitats a realitzar i fonts de finançament haurà de ser comunicada al Servei de Política Científica de la Direcció General d'Ensenyaments Universitaris i Investigació.  
El no observar qualsevol d'aquestes bases suposarà l'anul.lació de la subvenció que s'hagués concedit o la devolució de les quantitats rebudes.  
A més de les obligacions esmentades anteriorment, els beneficiaris estaran subjectes als preceptes establerts en la Llei d'Hisenda Pública de la Generalitat Valenciana.  
ANNEX X  
Programa d'ajudes i beques per a la formació,  
perfeccionament i mobilitat del personal  
docent i/o investigador  
Bases de la convocatòria del subprograma iberoamericà de foment de la investigació científica i tècnica  
1. Objecte  
1.1 Aquesta convocatòria, que s'inclou en el Pla Horitzontal de Recursos Complementaris per a la Investigació del PVCIT, té per objecte fomentar la cooperació científico-tècnica amb els països iberoamericans. Per a això s'estableixen ajudes per a aconseguir la formació bàsica en investigació de titulats superiors universitaris de nacionalitat iberoamericana que vulguen realitzar un treball original d'investigació, en una de les àrees temàtiques dels diferents plans sectorials del Pla Valencià de Ciència i Tecnologia, conduent a l'obtenció del grau de doctor. Així mateix, s'estableixen ajudes per a facilitar l'actualització i intercanvi de coneixements i tècniques d'investigació i de docència per a professors i investigadors d'ambdues comunitats científiques, valenciana i iberoamericana.  
1.2 Les accions previstes en aquest subprograma amb l'esmentat objecte són:  
Tipus A: Concessió de beques pre-doctorals de formació de personal investigador adscrites a projectes d'investigació vigents.  
Tipus B: concessió d'ajudes per a la realització d'estades temporals en centres d'investigació iberoamericans de professors i d'investigadors pertanyents a les plantilles de les universitats i altres centres d'investigació de la Comunitat Valenciana.  
Tipus C: Concessió d'ajudes per a la realització d'estades temporals d'investigadors iberoamericans convidats en universitats i d'altres centres d'investigació radicats a la Comunitat Valenciana.  
Tipus D: Concessió d'ajudes per a l'assistència a congressos, jornades i reunions de caràcter científico-tècnic que se celebren en països iberoamericans durant 1995.  
Tipus E: Concessió d'ajudes per a l'organització de Congressos iberoamericans de caràcter científico-tècnic que se celebren durant l'any 1995.  
2. Beneficiaris  
Per a optar a aquestes ajudes caldrà:  
2.1 Per a les accions tipus A:  
a) Tenir la nacionalitat de qualsevol país iberoamericà.   
b) Tenir el títol de llicenciat, enginyer o arquitecte degudament homologat, si s'escau, pel Ministeri Espanyol d'Educació i Ciència.  
c) Realitzar el treball d'investigació proposat en una de les universitats o centres d'investigació del CSIC o altres entitats públiques o privades d'investigació amb personalitat jurídica pròpia que no tinguen afany de lucre i estiguen radicades a la Comunitat Valenciana.  
d) Estar avalat per l'investigador principal d'un projecte d'investigació en vigor de qualsevol convocatòria finançada amb fons públics que tinga característiques homologables a la de la Generalitat Valenciana. Als únics efectes de presentació de la sol.licitud, es considerarà que se satisfà aquest requisit si el projecte de referència ha estat presentat per a la seua avaluació dins de la convocatòria de Projectes d'Investigació i Desplegament Tecnològic Generalitat Valenciana corresponent al present exercici de 1995 i descrita en l'annex II a la present Ordre.  
e) Sense perjudici de tot el que s'ha dit abans, podrà ser director del treball d'investigació qualsevol doctor amb vinculació permanent al centre d'investigació on es realitza el treball i que forme part de l'equip d'investigació del projecte esmentat, al qual s'incorpora el becari.  
No podran presentar sol.licituds a aquesta convocatòria les persones que hagen obtingut prèviament d'altra beca de característiques homologables a les que es regulen en aquestes bases durant un període igual o superior a 24 mesos. Així mateix, no podran presentar sol.licituds les persones que haguessen obtingut la titulació requerida amb anterioritat al curs acadèmic 1990/91.  
2.2 Per a les Accions tipus B:  
Els requisits exigibles als beneficiaris són els establerts en l'apartat 2 de l'annex V a aquesta Ordre.  
2.3 Per a les accions tipus C:  
Podran presentar sol.licituds els departaments i instituts universitaris i els organismes públics d'investigació radicats a la Comunitat Valenciana. Les esmentades sol.licituds, on figurarà l'acceptació dels investigadors susceptibles de participar en el programa proposat, hauran d'estar degudament autoritzats mitjançant la signatura del rector de la universitat o del representant legal de l'organisme receptor.  
2.4 Per a les accions tipus D:  
Els requisits exigibles als beneficiaris són els establerts en l'apartat 2 de l'annex VIII a aquesta Ordre.  
2.5 Per a les accions tipus E:  
Els requisits exigibles als beneficiaris són els establerts en l'apartat 2 de l'annex IX a aquesta Ordre.  
3. Sol.licituds i documentació  
3.1 Per a les accions tipus A:  
Serà d'aplicació el que estableix l'apartat 3 de l'annex IV a la present convocatòria.  
3.2 Per a les accions tipus B:  
Serà d'aplicació el que estableix l'apartat 3 de l'annex V a la present convocatòria.  
3.3 Per a les accions tipus C:  
3.3.1 Les sol.licituds, adreçades a la Direcció General d'Ensenyaments Universitaris i Investigació, es presentaran al Registre General de la Conselleria d'Educació i Ciència, avinguda de Campanar, 32, València-46871. La presentació de les sol.licituds es podrà fer igualment en els centres d'informació de l'Oficina d'Informació, Iniciatives i Reclamacions de la Generalitat Valenciana, així com per qualsevol dels procediments previstos en la Llei de Règim Jurídic de les Administracions Públiques i del Procediment Administratiu Comú.  
3.3.2 Els models d'impresos normalitzats es podran obtenir en l'oficina d'informació de la Conselleria d'Educació i Ciència, avinguda de Campanar, 32, València-46824 i en els vice-rectorats d'Investigació de les universitats públiques valencianes.  
3.3.3 Les sol.licituds original i còpia adjuntaran a més, la següent documentació.  
a) L'imprés de sol.licitud, degudament emplenat, incloent-hi una memòria que detalle el projecte o programa de col.laboració a desplegar durant l'estada i on s'indique la durada prevista.  
b) Currículum de l'investigador convidat.  
c) Historial conjunt, amb el currículum de cada un dels integrants dels grups d'investigació receptors, que incloga la seua tasca científico-técnica durant com a mínim els últims cinc anys.  
d) Informe del rector, o autoritat equivalent, de la universitat d'origen sobre l'oportunitat del tema elegit i de la seua ideoneïtat del sol.licitant.  
3.3.4 El termini de presentació de les sol.licituds romandrà obert fins el 30 de setembre de 1995.  
3.4 Per a les accions tipus D:  
Serà d'aplicació el que estableix l'apartat 3 de l'annex VIII a la present convocatòria.  
3.5 Per a les accions tipus E:  
Serà d'aplicació el que estableix l'apartat 3 de l'annex IX a la present convocatòria.  
4. Criteris per a la selecció de becaris, borses i ajudes.  
4.1 Per a les accions tipus A:  
Serà d'aplicació el que estableix a l'apartat 4 de l'annex IV a la present convocatòria.  
4.2 Per a les accions tipus B:  
Serà d'aplicació el que estableix l'apartat 6 de l'annex V a la present convocatòria.  
4.3 Per a les accions tipus C:  
Serà d'aplicació el que estableix l'apartat 5 de l'annex VII a la present convocatòria.  
4.4 Per a les accions tipus D:  
Serà d'aplicació el que estableix en l'apartat 5 de l'annex VIII a la present convocatòria.  
4.5 Per a les accions tipus E:  
Serà d'aplicació el que estableix l'apartat 5 de l'annex IX a la present convocatòria.  
En tot cas, la Comissió Gestora del Pla Valencià de Ciència i Tecnologia, després d'escoltar el Consell de Política Científica i Tecnològica de la Generalitat Valenciana, prèviament a l'avaluació de les sol.licituds individuals i tot atenent l'optimització dels recursos econòmics disponibles, podrà establir criteris addicionals per a afavorir una eficaç distribució d'aquestes ajudes entre les distintes àrees temàtiques que s'inclouen en els plans sectorials del PVCIT.  
5. Resolució  
5.1 No ajustar-se als termes de la convocatòria, així com amagar dades, alterar-les o qualsevol manipulació de la informació sol.licitada serà causa de desestimació de la proposta, sense perjudici d'altres accions a què, si s'escau, pertocava d'acord amb la legislació vigent.  
5.2 Calendari de resolucions:  
a) Per a les sol.licituds relatives a activitats que es facen durant l'any 1995, la Resolució ordenarà durant el tercer trimestre de 1995.  
b) Per a les sol.licituds relatives a activitats que es realitzen des de l'1 de gener al 31 de desembre de 1996, la Resolució es publicarà durant el primer trimestre de 1996. Tot això, d'acord amb l'establert en l'article segon d'aquesta convocatòria.  
6. Import i característiques de les ajudes i beques  
6.1 Per a les accions tipus A:  
Serà d'aplicació el que estableixen els apartats 6,7,8 i 9 de l'annex IV a la present convocatòria.   
6.2 Per a les accions tipus B:  
Serà d'aplicació el que estableixen els apartats 4 i 5 annex V a la present convocatòria.  
6.3 Per a les accions tipus C:  
Serà d'aplicació el que estableixen els apartats 4 i 6 de l'annex VII a la present convocatòria.  
6.4 Per a les accions tipus D:  
Serà d'aplicació el que estableix l'apartat 4 de l'annex VIII a la present convocatòria.  
6.5 Per a les accions tipus E:  
Serà d'aplicació el que estableix l'apartat 4 de l'annex IX a la present convocatòria.  
7. Obligacions dels beneficiaris  
7.1 Per a les accions tipus A:  
Serà d'aplicació el que estableix l'apartat 10 de l'annex IV a la present convocatòria.  
7.2 Per a les Accions tipus B:  
Serà d'aplicació el que estableix l'apartat 7 de l'annex V a la present convocatòria.  
7.3 Per a les accions tipus C:  
Serà d'aplicació el que estableix l'apartat 7 de l'annex VII a la present convocatòria.  
7.4 Per a les accions tipus D:  
La justificació de les ajudes s'efectuarà segons el que disposa l'article 47 del text refós de la Llei d'Hisenda Pública de la Generalitat Valenciana.  
7.5 Per a les accions tipus E:  
Serà d'aplicació el que estableix l'apartat 7 de l'annex IX a la present convocatòria.  
ANNEX XI  
Relació d'àrees temàtiques que s'inclouen  
en cada un dels plans sectorials  
del Pla Valencià de Ciència i Tecnologia  
Pla Sectorial Agroalimentari  
01. Sector agrícola  
01.1. Millora genètica.  
01.2 Protecció vegetal.  
01.3 Tecnologies de la producció.  
01.4 Sòls i contaminació agrícola.  
01.5 Regadius.  
02. Sector ramader i aqüicultura  
02.1. Millora genètica.  
02.2. Reproducció.  
02.3. Alimentació i maneig.  
02.4. Sanitat animal.  
03. Indústries agroalimentàries  
03.1. Modificacions dels constituents dels aliments durant la transformació i conservació.  
03.2. Processos de transformació i conservació.  
03.3. Desplegament de cultius iniciadors.  
03.4 Control de qualitat i toxicologia.  
Pla Sectorial de Ciències de la Natura i Tecnologies Industrials  
04. Tecnologies de la producció  
04.1 Nous processos industrials.  
04.2 Sistemes de fabricació i automatització.  
04.3 Estructures avançades.  
04.4 Programari (Software) i sistemes de disseny assistit.  
04.5 Transport.  
05. Tecnologies de la informació i les comunicacions  
05.1 Arquitectures, sistemes i xarxes.  
05.2 Suports òptics i ràdio.  
05.3 Tractament del senyal.  
05.4 Informàtica.  
06. Nous materials  
06.1 Microestructures i macroestructures. Degradació i estabilitat.  
06.2 Processos de fabricació.  
06.3 Materials metàl.lics i aliatge.  
06.4 Materials ceràmics i vítrics.  
06.5 Polímers i materials compostos.  
07. Arquitectura i urbanisme  
08. Física  
09. Química  
10. Matemàtiques  
11. Electrònica  
12. Ciències i tecnologies, com són: oceanografia, geologia, metereologia, física de la terra, tecnologia aeroespacial, òptica i astronomia.  
Pla Sectorial de Recursos Naturals i Turisme  
13. Recursos naturals  
13.1 Planificació i gestió de recursos naturals.  
13.1.1 Aigües superficials i subterrànies.  
13.1.2 Masses forestals.  
13.1.3 Sistema litoral.  
13.1.4 Sistema marí.  
13.2 Contaminació en subsistemes ambientals: aigües, sòls i atmosfera.  
13.3 Prevenció i control de riscos naturals i intervencions antropogèniques.  
13.3.1 Incendis forestals.  
13.3.2 Desertització.  
13.3.3 Avingudes fluvials i inundacions.  
13.3.4 Sismicitat.  
13.4 Biodiversitat i conservació del medi  
14. Turisme  
14.1 Direcció i gestió d'empreses turístiques  
14.2 Planificació territorial i ambiental del desplegament turístic.  
14.3 Noves tecnologies aplicades a la gestió i distribució turística.  
14.4 Desenvolupament de nous productes turístics.  
14.5 Coordinació de les actuacions públiques i privades en matèria turística.  
Pla Sectorial d'Estudis Econòmics i Socials  
15. Ciències econòmiques  
16. Ciències Humanes  
16.1 Belles Arts.  
16.2 Ciències de la comunicació àudio-visual.  
16.3 Filologia.  
16.4 Filosofia.  
16.5 Geografia i ordenació del territori.  
16.6 Història i ciències auxiliars.  
16.7 Humanitats.  
16.8 Traducció i interpretació.  
17. Ciències jurídiques  
18. Ciències socials  
18.1 Antropologia.  
18.2 Pedagogia.  
18.3 Psicologia.  
18.4 Sociologia.  
19. Tot tipus d'investigacions en àrees connexes amb les anteriors, entre les quals es troben: administració pública, biblioteconomia, documentació, gestió d'empreses i relacions laborals.  
20. Investigacions en àrees temàtiques no enunciades explícitament en els punts anteriors i que s'adrecen a la satisfacció d'interessos econòmics, socials i culturals de la Comunitat Valenciana.  
Pla Sectorial de Ciències de la Vida i de la Salut  
21. Biomedicina  
21.1 Mecanismes fonamentals patogènics i terapèutics  
21.1.1 Càncer.  
21.1.2 Malalties infeccioses.  
21.2.3 Malalties càrdio-vasculars.  
21.1.4 Patologies cròniques.  
21.1.5 Metabolisme i nutrició.  
21.2 Guanys en salut.  
21.2.1 Epidemiologia clínica, atenció i intervenció comunitària en problemes prevalents.  
21.2.2 Estils de vida. Alimentació. Conductes de Risc. Exercici Físic i Esport.  
21.2.3 Salut ambiental i laboral.  
21.2.4 Investigacions en Serveis de Salut  
21.3 Neurociència.  
21.3.1 Investigació bàsica del sistema nerviós.  
21.3.2 Neurobiologia i patologia de l'envelliment.  
22. Investigació farmacèutica i toxicologia  
22.1 Farmacologia experimental i clínica. Disseny de fàrmacs.  
22.2 Farmacocinètica clínica.  
22.3 Farmacovigilància.  
22.4 Mecanismes de toxicitat.  
23. Biologia  
23.1 Biologia molecular i cel.lular.  
23.2 Genètica i genoma humà.  
23.3 Biotecnologia.  
23.4 Biologia animal i vegetal.


Còpia Permalink ELI